U SRBIJU STIŽE 1,4 MIL EVRA ZA ISTRAŽIVANjE KVARKOVA | Kamatica\nPočetna > biznis > U SRBIJU STIŽE 1,4 MIL EVRA ZA ISTRAŽIVANjE KVARKOVA\nTekst objavljen: 29.03.2017 13:58\nNaučnica iz Srbije, dr Magdalena Đorđević osvojila je ERC grant u vrednosti od oko 1,4 miliona evra za istraživanje fundamentalnih osobina materije\nIz Brisela stiže neuobičajeno dobra vest za nauku u Srbiji – Naučnica iz Srbije, dr Magdalena Đorđević, koja radi na Institut za fiziku u Beogradu je dobila prestižni evropski grant u vrednosti od 1.356.000 evra.\nERC grantovi su dostupni srpskim istraživačima jer je Srbija članica evropskog okvirnog programa za finansiranje nauke – Horizont 2020, ali nagrađuju isključivo izvrsnost – pre svega one ideje koje potencijalno mogu da promene tok svetske nauke.\nNa svetu postoji malo nadmetanja u kojima je konkurencija tako snažna. Države se u nauci mere i po tome koliko su ERC grantova dobile, a retki dobitnici iz malih država kao što je Srbija predstavljaju prave heroje modernih istraživača.\nOvo je drugi grant Evropskog istraživačkog saveta (ERC) koji stiže u Srbiju.\nNakon što je arheološkinja Sofija Stefanović pre dve godine osvojila ERC starter grant, ovo je prvi ERC u kategoriji consodilator, za istraživače sa iskustvom u istraživačkom radu od 7. do 12. godina . Reč je o najznačajnijoj podršci koju je jedan istraživač sa Zapadnog Balkana u oblasti prirodnih nauka ikada dobio od Evrope i to za izučavanje fundamentalnih osobina materije.\n„Naš projekat se odnosi na razumevanje osnovnih zakona prirode, pa samim tim nema direktnih primena u privredi“, kaže dobitnica ERC granta, dr Magdalena Đorđević. „Ekonomska korist ovog projekta je da smo u zemlju doneli 1.356.000 evra bespovratnih sredstava Evropske unije. Dobar deo tih sredstava će biti iskorišćen da se zaposle naši naučnici, posebno mlade kolege, koje bi, u odsustvu ovog projekta, verovatno otišli iz zemlje“.\nDoktorka Đorđević je diplomirala na Fizičkom fakultetu u Beogradu. Nakon toga odlazi u Ameriku gde doktorira na Kolumbija Univerzitetu u Njujorku, a svoja istraživanja u oblasti nuklearne fizike nastavlja u Ohaju. Međutim, uprkos brojnim priznanjima i uspešnoj karijeri u Americi, odaziva se na poziv Instituta za fiziku, i pre šest godina se vraća u Srbiju, zajedno sa suprugom koji je takođe izuzetno uspešan fizičar, ali u oblasti biofizike.\n„Nemam u planu odlazak iz zemlje jer da sam želela da ostanem u inostranstvu, ne bih se ni vraćala u Srbiju. Volela bih da ovaj primer bude podstrek našoj Vladi da naša nauka ima potencijal i da naše istraživače treba podržati“, kaže Đorđević, dodajući da to nažalost trenutno nije slučaj.\n„Da bi se tačno proučile osobine ovog novog stanja materije, neophodno je da se eksperimentalni podaci uporede sa teorijskim predviđanjima, odnosno matematičkim modelima. To je i osnovna svrha mog projekta“, objašnjava Đorđević, odgovarajući na pitanje zašto je njeno istraživnje važno za Evropu. „Milijarde evra se ulažu da bi se prikupili podaci na velikim sudaračima čestica. Naš tim razvija teorijske i numeričke modele koji će omogućiti da se iz tih podataka odrede osobine kvark-gluonske plazme“.\nKvark-gluonska plazma je stanje materije na tako ekstremno visokim temperaturama i pritiscima, da su u njoj kvarkovi slobodni. „Materija se sastoji od atoma, atomi od jezgra i elektrona. Jezgra se pak sastoje od protona i neutrona, koji se sastoje od još sitnijih čestica koji se nazivaju kvarkovi i gluoni, a koji su u jezgru vezani izuzetno jakim interakcijama”, podseća Đorđević, objašnjavajući da je gustina energije u kvark-gluonskoj plazmi toliko visoka da se kvarkovi i gluoni nalaze u slobodnom stanju i nisu više vezani jakim interakcijama.\nPlazma u kojoj su kvarkovi i gluoni bili slobodni prirodno je postojala samo u ranoj fazi razvoja Univerzuma. U eksperimentima kvark-gluonska plazma nastaje pri sudarima izuzetno brzih teških jona, pri čemu ostvarena temperatura iznosi neverovatnih 5 triliona Kelvina, koja je skoro milion puta viša od temperature u centru Sunca.\nZa izučavanje ovako neobičnog stanja materije, dr Đorđević i njen tim proučavaju interakcije kvark-gluonske plazme sa takozvanim džetovima, koji predstavljaju samo 0,1% ove plazme, a imaju energiju nekoliko redova veličine veću od tipičnih enerija čestica u plazmi.\nProjekat koristi domišljatu ideju. Problem izučavanja kvark-gluonske plazme svodi na za fizičare dobro poznatu situaciju koja nalikuje na model interakcije X zračenja sa materijom, poznat iz istorije nauke. „U našem projektu džetovi bi bili analogni X zracima, a materijal koji se proučava je upravo kvark-gluonska plazma, iako je u realnosti kvark-gluonska plazma daleko komplikovanija od materijala koji se izučavaju X zracima.“, navodi dr Đorđević.\nZnačaj ovog istraživanja teško je opisati. „Kosmolozi ne mogu da razumeju neka od temeljnih pitanja, kao što su osobine ranog univerzuma, ako se pre toga ne istraži priroda kvark-gluonske plazme“, kaže Đorđević, zadovoljna jer se njeni modeli neobično dobro slažu sa eksperimentalnim podacima iz dva različita akceleratora.\nSvoje istraživanje će nastaviti u Srbiji, na Institutu za fiziku, za koji dr Đorđević kaže da je „najelitnija istraživačka institucija u Srbiji, koja zapošljava 1 odsto istraživača, a proizvodi 10 odsto svih naučnih radova objavljenih iz Srbije”. Tim koji će raditi na ovom projektu broji više starijih i mlađih istraživača, doktoranada i tri strana saradnika.


Babić: Podsjećamo sve traktoriste da koriste žuto rotaciono svjetlo tokom vožnje na javnim putevima\nISTOČNO SARAJEVO - Povodom preventivne republičke kampanje "Osvjetlaj obraz domaćine, označi traktor žutim rotacionim svjetlom", poljoprivrednicima u Istočnom Sarajevu danas je održano predavanje i podijeljen određeni broj žutih rotacionih svjetala, kao i edukativni leci.\nKampanju već nekoliko godina sprovode Agencija za bezbjednost saobraćaja Republike Srpske, Auto-moto savez Republike Srpske, predstavnici Ministrstva saobraćaj i veza Republike Srpske i Ministarstva unutrašnjih poslova Republike Srpske, te stručne institucije za tehnički pregled vozila.\n"Statistika kaže da je u posljednjih pet godina 14 vozača traktora smrtno stradalo u saobraćajnim nezgodama. Kroz kampanju je bitno da vozači traktora shvate koliko je bitno da traktori budu, prije svega, tehnički ispravni i da ne učestvuju u saobraćaju ako ne ispunjavaju uslove propisane zakonom", naveo je Radović.\n"Mi još jednom podsjećamo sve traktoriste da koriste žuto rotaciono svjetlo prilikom kretanja na javnom putu, što predstavlja i zakonsku obavezu ove kategorije vozila, da poštuju propise i vode računa o učešću u saobraćaju, jer kada se dogodi nezgoda i neko strada njihovom krivicom to se ne može ničim opravdati", naveo je Babić.\n"Na području Istočnog Sarajeva od 2015. godine do danas nemamo nijednu evidentiranu saobraćajnu nezgodu u kojoj su učestvovali traktori a vjerovatno na to utiču ovakve akcije. Na području grada registrovano je osam traktora koji su propisno obilježeni", istakao je Žižović.\nRealizacija preventivne kampanje pod nazivom "Osvjetlaj obraz domaćine, označi traktor žutim rotacionim svjetlom", počela je juče na teritoriji Republike Srpske i trajaće do 31. marta.


PREDLOG ZAKONA O IZMENAMA I DOPUNAMA ZAKONA O POLJOPRIVREDI I RURALNOM RAZVOJU: Biće omogućeno da se onom licu kome se odbore IPARD sredstva uplati prvo avans od 50 odsto, a na kraju realizacije investicije još 50 odsto\nDo kraja decembra očekuje se potpisivanje za program IPARD 3 (bespovratna sredstva za poljoprivredu) u iznosu od 280 miliona evra, izjavio je ministar poljoprivrede, šumarstva i vodoprivrede Branislav Nedimović.\nNedimović je to najavio obrazlažući Predlog zakona o izmenama i dopunama Zakona o poljoprivredi i ruralnom razvoju, koji ima više ciljeva, a jedan od njih je uvođenje takozvanog E-agrara.\n"E-agrar nam omogućuje, pošto se nalazimo u 21. veku i ušli smo u proces digitalizacije, a korona nam je pokazala da mnoge stvari možemo mnogo brže da radimo, da možemo da uvedemo elektronski sistem za prijavu najvećeg dela subvencija", rekao je Nedimović.\nPrema njegovim rečima, to će olakšati rad Upravi za agrarna plaćanja i Upravi za trezor, da korisnici mogu u svakom trenutku da se informišu o stanju svog zahteva jer će svako imati svoj identifikacioni broj i svoj predmet i moći će da vidi u kakvom se stanju nalazi i kada će on biti na naplati.\n"Ovim se postiže veća transparentnost. Mislim da ćemo ovim znatno povećati poverenje u sistem isplate subvencija u Srbiji", naveo je Nedimović.\nOn je naveo da izmene zakona donose i novine kada je reč o sprovođenju IPARD programa.\n"Ne samo IPARD-a 2 nego IPARD-a 3 koji ugovaramo i koji će do kraja decembra biti potpisan. Novih 280 miliona evra evropskih para koje će ući u Srbiju za poljoprivrednike, za nabavku osnovnih sredstava, traktora, mašina, objekata i ruralnog turizma, sada i ruralne infrastrukture. To ćemo imati prvi put u IPARD-u 3", rekao je Nedimović.\nKako kaže, sada će biti omogućeno da se onom licu kome se odbore IPARD sredstva uplati prvo avans od 50 odsto, a na kraju realizacije investicije još 50 odsto.\n"Ovim postižemo dva efekta, prvi je da ubrzavamo sistem investiranja i pomažemo poljoprivrednom proizvođaču da lakše uđe u IPARD, a s druge strane da brže realizujemo sredstva", rekao je Nedimović.\nIzvor: Vebsajt RTV, 24.11.2021.


"Mrtvi pijani" se zakucali u parkiran kombi u Borči (FOTO) - www.lobi-info.rs\nBojan K. 22. septembra 2016., 11:42 3.2k Views 2 Komentara\nTrojica mladića su noćas teže povređena u udesu u Borči kada su se vozeći „mrtvi pijani“ zakucali u parkiran kombi.\nUdes se dogodio oko 3.30 časa kod vrtića „Kockica“ u ulici 12. oktobra u Borči kada su mladići sa automobilom marke „lada“ silovito udarili u parkiran kombi.\nOd siline udarca kombi je završio 50 metara dalje niz ulicu, a prema rečima očevidaca mladići su bili „mrtvi pijani“ u trenutku udesa.\n– U saobraćajnoj nesreći koja se desila u Borči povređene su tri muške osobe, starosti 25, 26 i 27 godina. Mladići su prebačeni na Vojno medicinsku akademiju zbog potresa mozga, što se smatra težom traumom – rekla je Nada Macura, portparol Hitne pomoći.\nVeć godinama unazad se u Borči uveče po glavnim ulicama divlja i pokazuju mišići, zato pozivamo pripadnike saobraćajne policije da „malo“ rade svoj posao.\nPrethodna objava Zrenjaninski put kroz Krnjaču postaje bulevar sa šest traka\nSledeća objava Leva obala sledeće godina dobija Ustanovu kulture u Borči\n22. septembra 2016. at 12:09 Copy Link of a Comment\nSaobracajna policija bi trebala da obezbedi neku napustenu pistu, sporedni put, ili aerodrom, da organizuje amaterske trke, da obezbedi mesto za divljanje, kako bi se smanjilo divljanje na ulicama. A ne da se stekaju iza zbunja, ograda i u mraku, i da pecaju nesretne vozace, koji mozda zure zbog neke situacije. A isti ti panduri koriste svoj polozaj kako bi zaradili bar jos dve do tri svoje plate.\n22. septembra 2016. at 22:53 Copy Link of a Comment\nmda, verovatno treba i da im odsvira nešto na uvce, da ih lepše umilostivi


Vesić najavio izgradnju pet fabrika za preradu otpadnih voda - Infobrif\nObjavljeno 25.06.2019. u 13:21\nSRBIJA – Zamenik gradonačelnika Beograda Goran Vesić najavio je izradu urbanističkog plana za postrojenje za preradu otpadnih voda u Ostružnici i dodao da će, osim te, u Beogradu biti izgrađene još četiri fabrike za preradu otpadnih voda.\nVesić: Vučić obećao, počinjemo izgradnju kanalizacije\n„U ovom trenutku smo pred početkom izgradnje fabrike za preradu otpadnih voda u Velikom selu“, rekao je Vesić i dodao da je to najveća fabrika koja pokriva područje od oko million i po ljudi, a koštaće skoro 700 miliona evra.\n„Beograd ima više od 120 direktnih ispusta kanalizacije u Dunav i oko stotinu u Savu. Trećina grada nema kanalizaciju, računajući i levu obalu Dunava, dok se iz ostale dve trećine sva kanalizacija sliva u reke. To se više ne radi ni u jednom velikom gradu u Evropi“, rekao je Vesić.\nFabrika za otpadne vodeInvesticijaKanalizacijaVESIĆ\nBeograd dobija spomenik despotu Stefanu Lazareviću, evo gde će biti postavljen\nNovine u inspekcijskom nadzoru: Evo kakva vas pogodnost čeka ako priznate prekršaj


Ministar za privredu BPK-a Goražde Mustafa Kurtović dobitnik prestižnog priznanja „Najministar BiH“\nU Kongresnoj sali sarajevskog hotela “Holiday Inn” 01.07.2010. godine, u prisustvu predstavnika BiH institucija, diplomatskog kora u BiH te kompanija iz BiH, Srbije, Makedonije, Crne Gore, Hrvatske, Njemačke, Švicarske, Slovenije, Turske, Austrije i Bugarske uručena su priznanja za 40-ak poslovnih ljudi, kompanija i organizacija koje je, između 2.326 nominiranih, izabrao žiri Direkcije Agencije za izbor najmenadžera BiH, jugoistočne i srednje Europe.\nU izboru Nezavisne agencije BiH, Evropskog udruženja menadžera i časopisa „Euromenager“, za znatno unaprijeđenje rada Ministarstva te stalno zalaganje za podsticaj i pomoć privredi, specijalno priznanje „Najministar BiH“ dobio je ministar za privredu u Vladi BPK-a Goražde Mustafa Kurtović.\nPrema riječima ministra Kurtovića, ovo priznanje ujedno je i priznanje za goraždanske privrednike:\n„Drago mi je da je ovo priznaje, praktično, došlo privrednicima Goražda i ja koristim ovu priliku da kažem, da priznanje koje je dobilo ovo ministarstvo i ja kao ministar, je veliko priznanje za ono što se do sada uradilo u našim firmama, kao što je Unis Ginex, Pobjeda Rudet, Tvornica alata , Pobjeda Sport , Bekto-Precisa, Emka Bosnia, Prevent Safety, Sabix , Zlatna nit i sve ostale kompanije u Goraždu i vjerujem da će ovo priznanje koje smo mi dobili osnažiti naše privrednike i menadžere da nastavimo još intezivniju saradnju na regiji“ – kazao je ovom prilikom ministar Kurtović.\nPrema riječima ministra za privredu, ova regionalna konferencija takođe je bila dobra prilika za uspostavljanje novih kontakata i ugovaranje novih susreta privrednika Crne Gore, Makedonije, Srbije, Hrvatske i Slovenije, kako bi se proizvodi firmi sa područja našeg kantona, ali i cijele BiH našli na tržištima tih zemalja.\nUtvrđen koeficijent za obračun i isplatu mjesečne egzistencijalne naknade nezaposlenim demobilisanim borcima za budžetsku 2022.godinu\nJutros 23 osobe pozitivne na korona virus, 27 je oporavljenih\nUsvojen Program rada Kantonalnog štaba civilne zaštite BPK Goražde za 2022.godinu\nUprava policije informacija za period 20/21.01.2022.godine.\nUprava policije informacija za period 19/20.01.2022.godine.


30.06.2020 / 13:51 KORONAVIRUS - Covid-19\nDok su se Ana Brnabić i ministar zdravlja Srbije Zlatibor Lončar obraćali građanima u Novom Pazaru, grupa ljekara i medicinskih sestara okrenulo je leđa u znak protesta.\nFoto: Ana Lalić / Nova.rs\nGrađani koji su se okupili ispred Opšte bolnice u Novom Pazaru, da “dočekaju” dolazak predsjednice Vlade Ane Brnabić i ministra Zlatibora Lončara, ogorčeni su zbog toga što im država nije pomogla, a prešutkivana je “jaka epidemija”, kako kažu, samo dok prođu izbori. Ujedno govore da je u ovom gradu mnogo više umrlih od Covida nego što zvanični podaci kažu.\nSličan bunt zdravstvenih radnika desio se u jeku pandemije i u Belgiji, sredinom maja, kada su medicinski radnici bolnice “Sveti Petar” u Briselu dočekali belgijsku premijerku Sofi Vilmes okrenuth leđa, u znak protesta zbog postupka vlade prema zdravstvenom sektoru.\nOsoblje bolnice “Sveti Petar” formiralo je tada špalir za doček i okrenulo leđa kolima kojima je belgijska premijerka došla u službenu posjetu ovoj bolnici. Predstavnici medicinskih radnika u Belgiji ovakav čin objašnjavaju razočarenjem medicinara u postupke belgijske vlade kako tokom pandemoje COVID19 tako i generalnim pristupom zdravstvenom sektoru u zemlji.\nVlastima su zamjerali smanjenje budžeta za zdravstvo, male plate, nedostatak medicinskog osobolja kao i namjeru da se dodatno angažuje nekvalifikovano osoblje umjesto medicinskih sestra.\nInače, bolnica “Sveti Petar” u Briselu od starta pandemije bila je centralna i referentna ustanova za potvrđene slučajeve COVID-19.


Srđan Vidanović: Idealni vremenski uslovi za setvu kukuruza, neophodno odmah primeniti mere za zaštitu od korova - Pirot Plus Online\n05. maj 2021. 11:42 Privreda Pirot Plus Online\nSetva kukuruza u pirotskom kraju ove godine malo kasni zbog loših vremenskih uslova u aprilu. Međutim, sada su idealni vremenski uslovi za to i, ukoliko je predsetvena priprema dobro urađena, setva kukuruza ide brzo, kaže Srđan Vidanović iz Poljoprivredne savetodavne stručne službe u Pirotu.\nPrema njegovim rečima, veoma je važno odmah posle sejanja zaštititi kukuruz od korova adekvatnim agrotehničkim merama. Vidanović objašnjava da se zemljište brzo suši zbog čega treba voditi računa da dubina setve bude u opsegu od 5-6 cm.\nS obzirom da je kukuruz glavna ratarska kultura, u pirotskom kraju je oko 12.000 hektara pod kukuruzom. Prinosi iz godine u godinu variraju, kaže Vidanović i ističe da su prošle godine bili idealni prinosi jer je bilo dovoljno padavina tokom leta.


Mirko Šijan sa naslednikom Zoranom uživao u toplom danu (FOTO) – Čivijaš Radio Šabac\nMirko Šijan sa naslednikom Zoranom uživao u toplom danu (FOTO)\nMirko Šijan, sin folk pevačice Goce Božinovske, u avgustu prošle godine postao je otac.\nŠijan je sa izabranicom Bojanom Rodić dobio sina Zorana, koji je ime dobio po Mirkovom ocu koji je ubijen u Beogradu 1999. godine.\nZaljubljeni par koji se verio u novogodišnjoj noći uživa u odrastanju svog malenog naslednika, a poslednjom objavom na društvenoj mreži Instagram Mirko je oduševio svoje pratioce.\nNaime, Šijan je odlučio da iskoristi topli februarski dan i svog sinčića izveo u šetnju.\nPonosni otac pozirao je pored kolica iz kojih je virio mališan, i pohvalio se novom trenerkom, koju je specijalno za njega napravila Bojana, koja je nedavno pokrenula modnu liniju.\nNakon Mirkove objave usledili su komentari njegovih pratilaca koji su mu poručili da je njegov sin prelep, te da je on otac za primer.


Upravljanje rizicima u vanrednim situacijama\nUsluga lica za bezbednost i zdravlje na radu\nSprovođenje postupka procene rizika.\nVršenje kontrole i davanje savete poslodavcu u planiranju, izboru, korišćenju i održavanju sredstava za rad, opasnih materija i sredstava i opreme za ličnu zaštitu na radu.\nUčestvovanje u opremanju i uređivanju radnog mesta u cilju obezbeđivanja bezbednih i zdravih uslova rada.\nOrganizovanje preventivnih i periodičnih ispitivanja uslova radne okoline.\nOrganizovanje preventivnih i periodičnih preglede i proveru opreme za rad.\nPredlaganje mere za poboljšanje uslova rada, naročito na radnom mestu sa povećanim rizikom.\nSvakodnevno praćenje i kontrolisanje primene mera za bezbednost i zdravlje kod poslodavca.\nPraćenje stanje u vezi sa povredama na radu i profesionalnim oboljenjima, kao i bolestima u vezi sa radom, učestvovanje u utvrđivanju njihovih uzroka i priprema izveštaje sa predlozima mera za njihovo otklanjanje.\nPripremanje i sprovođenje osposobljavanja zaposlenih za bezbedan i zdrav rad.\nPripremanje uputstva za bezbedan rad i kontrolisanje njihove primene.\nVođenje evidencije u oblasti bezbednosti i zdravlja na radu kod poslodavca.\nUsluga koordinatora u fazi izvođenja radova\nVršenje koordinacije primene načela prevencije u slučajevima kada se odlučuje o tehničkim, tehnološkim i/ili organizacionim rešenjima, u cilju planiranja različitih elemenata ili faza radova koji treba da se izvode istovremeno ili jedan za drugim.\nVršenje koordinacije primene načela prevencije u slučajevima kada se procenjuju rokovi potrebni za završetak tih radova ili faza radova.\nKoordiniranje realizacije planiranih aktivnosti sa ciljem da se obezbedi da poslodavci i druga lica gde je neophodno, primenjuju specifične mere iz Plana preventivnih mera bezbednosti i zdravlja na radu.\nPredlaganje pokretanja postupka izrade izmena ili dopuna Plana preventivnih mera bezbednosti i zdravlja na radu i obezbeđuje podatke potrebne da se izvrše te izmene i dopune, uzimajući u obzir nastale promene na gradilištu.\nOrganizovanje saradnje i međusobnog obaveštavanja svih poslodavaca i drugih lica koji istovremeno ili jedan za drugim izvode radove na gradilištu, vrši koordinaciju njihovih aktivnosti u pogledu sprovođenja mera za bezbednost i zdravlje na radu radi sprečavanja nastanka povreda na radu i profesionalnih bolesti.\nObezbeđivanje da svi poslodavci i druga lica na gradilištu budu upoznati sa Planom preventivnih mera bezbednosti i zdravlja na radu, odnosno sa njegovim izmenama ili dopunama.\nKoordiniranje sporazuma radi provere da se radne aktivnosti izvode pravilno.\nPreduzimanje mere radi obezbeđivanja da pristup na gradilište imaju samo lica koja imaju dozvolu da mogu da uđu na gradilište.\nObaveštavanje nadležne inspekcije rada o slučajevima kada poslodavci i druga lica ne primenjuju mere za bezbedan i zdrav rad.\nSvakodnevno obilaženje gradilišta na kome se vrši koordinacija.\nVođenje evidencije o obilasku gradilišta i upoznaje investitora, odnosno zastupnika investitora o promenama na gradilištu.\nKonsultantske usluge u oblasti medicine rada\nUpućivanje zaposlenih na predhodne i preiodične lekarske preglede.\nUpućivanje zaposlenih na ciljane lekarske preglede.\nSaradnja i koordinacija rada sa službom medicine rada po svim pitanjima u oblasti bezbednosti i zdravlja na radu.\nOsposobljavanje zaposlenih iz oblasti bezbednosti i zdravlja na radu\nOsnovno osposobljavanje zaposlenih za bezbedan i zdrav rad.\nDodatno osposobljavanje zaposlenih iz oblasti bezbednosti i zdravlja na radu (kod pojave specifičnog rizika).\nIzrada dokumentacije u oblasti bezbednosti i zdravlja na radu :\nUputstva i procedure za bezbedan rad\nIzrada Elaborata o uređenju gradilišta\nIzrada Plana preventivnih mera na privremenim pokretnim gradilištima\nPrijava početka radova\nVođenje evidencija iz oblasti bezbednosti i zdravlja na radu\nPriprema dokumentacije iz oblasti bezbednosti i zdravlja na radu\nObezbeđivanje oznaka iz oblasti bezbednosti i zdravlja na radu\nNikite Tolstoja 119\n+381 64 163 04 83\n+381 65 357 94 81\n013 806 502\n©2020 Sva prava zadržana


Prezentacija proizvodne linije za agropelet PROPELETY\nsreda, 13 mart 2013 21:45\tPročitano 16526 puta\n13. marta 2013. godine u Kisaču, nadomak Novog Sada, preduzeće Agromercator d.o.o organizovalo je prezentaciju proizvodne linije za agropelet firme Propelety iz Češke. Agromercator d.o.o zastupnik je ove firme za Republiku Srbiju.\nNacionalna asocijacija za biomasu - SERBIO je na ovoj prezentaciji prisutne upoznao sa potencijalima biomase u Srbiji i ograničenjima koja danas postoje u njenoj upotrebi. Proces peletiranje poljoprivredne biomase teži je i zahtevniji od peletiranja drvne biomase, pa je za prisutne predstavnike privatnih firmi i poljoprivrednike bilo značajno da saznaju više o mogućnostima za investiranje u ovakve proizvodne linije. Proizvođači nude izgradnju kompletnog postrojenja, kalkulaciju opravdanosti ulaganja za zainteresovane investitore kao i servisiranje celokupnog sistema.\nNa prezentaciji u Kisaču, bilo je reči i o mogućnostima za finansiranje ovakih proizvodnih linija putem kredita i lizinga za energetski efikasne projekte koje domaće banke odobravaju.


Ministarstvo: Približili stavove sa sindikatima prosvete – Gradskibiro.rs\nMinistarstvo: Približili stavove sa sindikatima prosvete\nBEOGRAD, 6. aprila 2015. (Beta) – Predstavnici dva reprezentativna sindikata prosvetnih radnika koja su u štrajku i Ministarstva prosvete, nauke i tehnološkog razvoja približili su stavove na današnjem sastanku, saopštilo je Ministarstvo.\nKako je navedeno na sajtu tog ministarstva, na sastanku je došlo do približavanja stavova “u cilju rešavanja spornih pitanja”.\n“Dogovoreno je da se razgovori o zahtevima sindikata nastave tokom ove nedelje, posle daljeg konsultovanja i usaglašavanja Ministarstva sa nadležnim organima i službama”, saopštilo je Ministarstvo.\nPregovorima su prisustvovali predstavnici Unije sindikata prosvetnih radnika Srbije Dragan Matijević i Jasna Janković, Miodrag Sokić, Milan Trbović i Milorad Antić iz Sindikata radnika u prosveti Srbije, dok su predstavnici Ministarstva bili Zoran Kostić i Nataša Ćirić.\nČlanovi Unije i Sindikata radnika u prosveti štrajkuju skraćenjem časova od 17. novembra 2014. godine zbog smanjenja plata.\nDruga dva reprezentativna sindikata – Sindikat obrazovanja Srbije i Granski sindikat prosvetnih radnika “Nezavisnost”, potpisala su u feburaru s Ministarstvom prosvete Poseban kolektivni ugovor i Sporazum o prekidu štrajka.


Zlo se sprema, dobro biti neće - Plodovi gneva – Korona apokalipsa u Srbiji - Nedeljnik Vreme\nKratka horor priča u Srbiji u utorak uveče glasi: ponovo policijski čas. Da li će važiti za celu Srbiju ili samo za Beograd, još ne znamo, mada je predsednik rekao da bi on voleo da bude u celoj Srbiji i to od petka u 18 do ponedeljka u 5 časova. Konačnu odluku, međutim, doneće Krizni štab. Ali, mi sada već imamo četiri meseca iskustva, pa znamo da ne ide tako. Krizni štab će dati preporuku, a onda ona ide na usvajanje Vladi Srbije i stupa na snagu objavljivanjem u Službenom glasniku. Ako ova odluka bude važila samo za Beograd, koji je, navodno, u najgoroj situaciji, onda je najava policijskog časa izuzetno loš potez. To ne tvrdimo tek onako: u globalnim epidemiološkim krugovima vlada saglasnost da je Italiju, između ostalog, skupo koštala najava zatvaranja Lombardije, jer su se ljudi razbežali po celoj zemlji, usput sejući virus. Dok ovaj tekst nastaje, ispred Doma Narodne skupštine okuplja se masa građana (sa maskama i uz poštovanje distance), koja uzvikuje "robija, robija". Kažu da ne žele opet da budu zatvoreni 59 sati "zbog njihovih izbora, zbog njihovih trubača, igranja kola i slavlja u izbornoj noći, zbog njihovog derbija"… Na Tviteru je njihove argumente sažeo bivši vaterpolista Danilo Ikodinović: "Ti si doneo odluku da se proglasi pobeda nad koronom! Ti si dozvolio da se održe derbi, Kup, turnir, izbori! Ti! Niko drugi! Tada se zarazilo najviše ljudi! I sad mi građani idemo u kuće, a ti i tvoji ćete da se kurčite okolo!"\nNikad nije zgoreg podsetiti: Srbija je od 15. marta do 6. maja imala najrigoroznije mere u Evropi, koje je naglo ukinula i ušla u kolektivnu euforiju proglašavajući pobedu nad koronom. Onda smo imali derbi sa 15.000 gledalaca, izbornu kampanju i javna okupljanja, male i velike mature, apsolventske večeri, svadbe, krštenja, babine… I tako smo pobeđivali zaključno sa 21. junom, izbornim danom, da bismo 22. juna ušli u najavu poraza.\nKoliko je situacija ozbiljna pokazuje i pisanje stranih medija o stanju u Srbiji. Grčki mediji izveštavaju o 20 pozitivnih koji su kao takvi brzim testovima "uhvaćeni" na graničnim prelazima. Deo javnosti iznervirao je snimak srpskih turista koji su u ponedeljak uspeli da uđu u Grčku pa se snimali kako euforično skaču i viču "Srbija, Srbija". Sa jedne strane, razumljiva je svačija želja da ode na odmor, pogotovo na more, pogotovo ako je aranžman platio još u januaru. Sa druge strane, donekle je nerazumljiva potreba da se na more ide po svaku cenu, uz rizik da vas tamo izoluju na 14 dana, uz košmar da vas Ivica Dačić odnekud evakuiše… Međutim, potpuno je neumesna i neodmerena dreka i radovanje po prelasku granice. Nije baš da su prešli preko Albanije pa se dokopali Krfa, da vidaju rane. Ljudi umiru. U Srbiji ljudi umiru, odvratno je urlati "Srbija, Srbija" jer će uspeti da osole zadnjice u Grčkoj.


Ubuduće bez bara u Krčagovu - Užicka Republika Press\nRadovi su započeti iz Radničke ulici u kojoj će kišna kanalizacija iz ulice Miloša Obrenovića biti spojena sa vodom do prečistača iz koga se voda dalje izliva u Đetinju. Tokom izvođenja radova saobraćaj u ulicama Radničkoj i Miloša Obrenovića odvijaće se usporenije .\nOvo je najbolji način da se reši veliko izlivanje vode u ovom delu grada koje je nastajalo posle obilnih padavina, naročito na delu kod Zavoda za javno zdravlje i Zdravstvenog centra Užice, ocenio je gradonačelnik, Tihomir Petković.\nOn je rekao da je ukupna vrednost radova 42 miliona dinara, a da će finansiranje po pola izvršiti Ministarstvo privrede i grad Užice. Izvođač radova je užičko preduzeće Stabil pro, a rok za završetak radova je 60 dana.\nOn očekuje da će nakon završetka ovog odvoda u Krčagovu, najveći deo grada biti zaštićen od izlivanja vode posle velikih kiša. Petković je dodao da će radovi biti nastavljeni rešavanjem problema u visinskim zonama prema Osnovnoj školi „Slobodan Sekulić“ odnosno Karađorđevom šancu.


Volontiranje: Crveni križ Federacije BiH formira Media tim - CAT BiH\nRad tima je organiziran na volonterskoj osnovi, a njime bi koordinirao Stručni saradnik za informisanje i komunikacije u sjedištu Crvenog križa Federacije BiH.\nU cilju postizanja rezultata i ostvarivanja efikasnosti rada Media tima organizirat će se trening sa iskusnim profesionalcima iz različitih medijskih kuća.\nStoga, ukoliko ste kreativni i ambiciozni, želite učestvovati u kreiranju kampanja, postera, video i foto materijala prijavite se na media.tim@ckfbih.ba. Nakon što zaprimimo sve prijave prijavljeni će proći razgovor sa komisijom, koju će činiti medijski stručnjaci, a koji će izvršiti odabir članova.\nU toku Ljetna škola Crvenog križa Sud BiH kupuje crveni tepih kako bi se Fadil Novalić ugodnije osjećao #odgovornost Poziv za volontiranje u programima Agora centra!


U fokusu - Utorak 16.11.2021 - 13:28\nTransparentnost Srbija (TS) zatražila je danas da se utvrdi krivična odgovornost za nezakonitu dodelu državne pomoć iznad dozvoljenog iznosa kompaniji „Technic development“, investitoru i proizvođaču obuće italijanske fabrike Geoks u Vranju, nezavisno od toga da li će pretplaćeni iznos biti vraćen u budžet.\n- Rešenje Komisije za kontrolu državne pomoći iz novembra 2021. potvrdilo je nalaze TS iz maja 2017. godine, da je državna pomoć za izgradnju fabrike obuće u Vranju dodeljena nezakonito - navela je TS u saopštenju.\nDodaje se da je Komisija za kontrolu državne pomoći u rešenju od 1. novembra 2021. utvrdila da je korisnik „Technic Development Vranje – u likvidaciji“ dobio državnu pomoć koja prelazi maksimalno dozvoljenu za oko 414 miliona dinara.\nSavet Komisije za kontrolu državne pomoći doneo je rešenje kojim se kompaniji „Technic development“ nalaže da vrati državnu pomoć jer je dodeljena suprotno odredbama Zakona o kontroli državne pomoći.\n- Time su potvrđeni navodi iz studije „Subvencije investitorima – svrsishodna državna pomoć ili promocija“, koju je TS objavila pre četiri i po godine, u maju 2017. godine - navela je TS.\nTS je, analizirajući ovu subvenciju tadašnjoj Komisiji za kontrolu državne pomoći, ukazala da odluka komisije o razmatranju dodele te državne pomoći nije objavljena, a javnosti da je „ugovor o subvenciji za fabriku obuće Geoks sporan, zbog iznosa koji izlazi iz limita postavljenog Uredbom o pravilima za dodelu državne pomoći, što je utvrdila i komisija, ali sa četiri i po godine zakašnjenja“.\nBitno je naglasiti da je, kako je navela TS, aktuelni saziv Saveta komisije za kontrolu državne pomoći izabran 23. decembra 2019, nakon što je to telo uspostavljeno kao samostalna i nezavisna organizacija koja za svoj rad odgovara Skupštini Srbije.\nDodaje se da je pre donošenja aktuelnog zakona, pravni status komisije bio nedefinisan i da je ona predstavljala neobičan hibrid između radnog tela Vlade i nezavisnog organa.\nTa činjenica je, kako je navedeno, verovatno imala uticaja na propust komisije u periodu od 2012, kada je zaključen ugovor, do 2016. kada je prekoračen iznos dozvoljenih subvencija.\nKomisija u to doba, kada je šteta mogla da se spreči, prema TS, nije utvrđivala da li je državna pomoć dozvoljena.\n- Rešenje na osnovu kojeg su te činjenice naknadno utvrđene, doneto je protiv preduzeća koje je već u likvidaciji, što će otežati ili onemogućiti povraćaj novca, pa tim pre postoji potreba da se utvrdi i eventualna krivična odgovornost svih koji su učestvovali u nezakonitoj dodeli budžetskog novca u resornom ministarstvu, tako i onih, članova ranijih saziva komisije koji nisu sprečili protivzakonitu dodelu subvencija - ocenila je TS.


Beograd: Uskoro spisak za rušenje 10.000 objekata - BGnekretnine blog\nBeograd: Uskoro spisak za rušenje 10.000 objekata\nBeograd, rušenje objekata, Zakon o ozakonjenju, Zakon o planiranju i gradnji\nBeograd, Novosti 022 Jul 2016\nDo početka sledeće nedelje biće objedinjen i kompletiran spisak svih objekata za rušenje na teritoriji Beograda.\nRadi se o objektima građeni suprotno Zakonu o ozakonjenju i Zakonu o planiranju i izgradnji, rečeno je na zajedničkom sastanku Ministarstva građevinarstva, saobraćaja i infrastrukture i Grada Beograda.\nPredstavnici Ministarstva i Grada će, kako je saopšteno, zajednički učiniti sve da zaustave nelegalnu gradnju, ali i da krivično odgovoraju svi koji krše zakon, uključujući i predstavnike opština i građevinske inspektore.\nTo je zaključak sastanka koji su održali državna sekretarka Ministarstva građevinarstva Aleksandra Damnjanović, gradonačelnik Beograda Siniša Mali i gradski menadžer Goran Vesić, saopštilo je ministarstvo.\nPočela je kontrola svih objekata za koje je podnet zahtev za ozakonjenje od usvajanja zakona do danas, kojih ima skoro 10.000. Ti objekti biće upoređeni sa satelitskim snimkom koji je sada dostupan i Gradu Beogradu kako bi se utrvrdilo da li su građeni posle donošenja zakona.\nMinistarstvo i Grad Beograd formiraće i zajedničku Radnu grupu koja će nadzirati i pratiti rad svih institucija nadležnih za sprovođenje Zakona o ozakonjenju i Zakona o planiranju i izgradnji.\n“Svaka gradnja bez dozvole od dana usvajanja Zakona o ozakonjenju, odnosno 26. novembra 2015. godine, predstavlja krivično delo. Takvi objekti ne mogu biti predmet ozakonjenja već se za njih odmah donosi rešenje o rušenju i zakazuje izvršenje. Svako ko ne postupa na ovaj način čini krivično delo i za to će odgovorati”, rekla je Damnjanović.\nKako kaže, ministarstvo koje vodi ministarka Zorana Mihajlović neće dozvoliti da se zbog neodgovornog rada pojedinih jedinica lokalne samouprave svrha zakona dovede u pitanje, jer je jasno propisano šta može biti predmet ozakonjenja, a šta se mora rušiti.


BTC $36.523 +8,35%\nSOL $93 +10,95%\nXRP $0,61 +6,62%\nIntercontinental Exchange očekuje da će njihova kripto platforma doneti do 25 miliona dolara u troškovima i da će biti u funkciji u drugoj polovini godine.\nIzvršni direktor Intercontinental Exchange-a (ICE) očekuje da će se platforma digitalne imovine ove kompanije, Bakkt, pokrenuti krajem 2019. Komentar je napravljen od strane izvršnog direktora ICE-a Džefa Šprehera tokom izveštaja o finansijskim rezultatima, utorka 7. februara.\nIzveštaj je posvećen finansijskim rezultatima ICE-a u toku četvrtog kvartala kao i celokupne 2018. godine. Špreher je objasnio da je kompanija potrošila preko milijardu dolara na strateške inicijative, uključujući pokretanje platforme za digitalnu imovinu.\nICE vodi 23 vodeće globalne berze, kao i Njujoršku berzu (NYSE).\nFinansijski direktor kompanije, Skot Hil, dalje je otkrio njegova očekivanja o troškovima koje će Bakkt doneti, zasnovano na trenutnim finansijskim performansama:\n“Konačno, naša investicija u Bakkt će stvoriti 20 do 25 miliona dolara u troškovima zasnovano na njegovim finansijskim performansama u prvom kvartalu. Obavestićemo vas o napretku Bakkt-a kao i o nivou investicije tokom ove godine.”\nNakon pitanja o očekivanoj zaradi ili o rastu prihoda od nedavnih investicija, uključujući Bakkt, Špreher je okarakterisao kripto platformu kao “veliku opkladu” za ICE:\n“Ovo je pomalo rizična opklada. Organizovano je na način koji je veoma drugačiji u odnosu na način kako tradicionalno poslujemo [...] Infrastruktura platforme je već na dobrom putu, mislim da će biti pokrenuta kasnije ove godine.”\nŠpreher je dodao da Bakkt postoji nezavisno od ICE-a, sa obzirom da ima sopstvene zgrade, tim za upravljanje i infrastrukturu. On je naznačio da je infrastruktura projekta već privukla investitore visokog profila, uključujući Starbucks i Microsoft - kao što je Cointelegraph ranije izvestio.\nHill je zaključio da je Bakkt više dugoročni projekat nego projekat koji je fokusiran na 2019. godinu. “Verujem da je Bakkt prava investicija [...] To je više o budućnosti, prihodima i tržišnim mogućnostima koje vidimo u budućnosti, a manje o samoj 2019. godini.”\nICE je prvi put najavio pokretanje svoje platforme za digitalnu imovinu u avgustu 2018. Bakkt je trebao da bude pokrenut početkom 2019. godine, ali je datum pomeren zbog konsultacija sa američkom Komisijom za trgovanje robnim fjučersima.\nU subotu 9. februara, ICE je objavio da je završio svoju prvu akviziciju imovine kod Komisije za trgovanje fjučersima Rosenthal Collins Group, što je prvi put najavljeno sredinom januara.


MŽK objavljuje Izveštaj „Rodno zasnovana diskriminacija i zapošljavanje na Kosovu“ - Kosovo Women's Network\nPriština, 07. april 2022. godine\nMreža žena Kosova (MŽK) u bliskoj saradnji sa Evropskom unijom (EU), Švedskom agencijom za međunarodni razvoj i saradnju (Sida), Institucijom ombudsmana, danas je pokrenula drugo izdanje istraživačkog izveštaja „Rodno zasnovana diskriminacija i zapošljavanje na Kosovu“.\nIzveštaj analizira i identifikuje nedostatke u relevantnom pravnom okviru prema zakonima EU o rodnoj ravnopravnosti; rasprostranjenost i prirodu rodno zasnovane diskriminacije pri zapošljavanju; u kojoj meri su se ljudi žalili na ovu diskriminaciju; kako su institucije tretirale takve slučajeve, kao i preporuke za svakog dotičnog aktera.\nNalazi izveštaja predstavili su koautori Adelina Tërshani i David JJ Ryan. Neki od nalaza uključuju:\nPravni i politički okvir u vezi sa diskriminacijom po rodnom osnovu i radom na Kosovu izgleda prilično sveobuhvatan, posebno imajući u vidu da je većina zakona izrađena u skladu sa pravom EU. Međutim, neka preklapanja i nejasnoće zahtevaju tretiranje.\nVećina ispitanih žena i muškaraca svesni su da je rodna diskriminacija nezakonita. Iako se čini da je svest porasla od 2018. godine, znanje o tome gde treba prijaviti rodno zasnovanu diskriminaciju je ostalo nisko. Neki su znali da takvu diskriminaciju treba prijaviti poslodavcima ili Inspektoratu rada, dok je manjina znala za druge institucije koje se bave takvim slučajevima.\nInstitucijama odgovornim za tretiranje rodno zasnovane diskriminacije na radu nedostaju podaci o njenoj rasprostranjenosti. Međutim, dokazi pokazuju da postoji rodna diskriminacija, posebno pri zapošljavanju, promovisanju, porodiljskom odsustvu i seksualnom uznemiravanju na poslu.\nDok se čini da su policija i tužioci generalno svesni svoje odgovornosti u tretiranju rodno zasnovane diskriminacije na poslu, prijavljeno je samo nekoliko takvih krivičnih slučajeva, tako da im je nedostajalo praktično iskustvo i sudska praksa.\nSudovi i dalje imaju malo relevantne sudske prakse, dok se čini da mali broj sudija poznaje relevantni pravni okvir.\nIako su inspektori rada obično poznavali Zakon o radu, imali su retke slučajeve i stoga se činilo da nisu davali prioritet rešavanju rodno zasnovane diskriminacije; bilo je nekoliko prijava o neadekvatnom postupanju po predmetima od strane inspektora.\nZnačaj izmena Zakona o radu, Zakona o ravnopravnosti polova i Zakona o zaštiti od diskriminacije u cilju smanjenja dupliranja, pojašnjenja procedura i pojašnjenja sankcija za rodnu diskriminaciju;\nPotreba da se u Zakon o radu uključe porodiljsko, očinsko, roditeljsko odsustvo i odsustvo radi starateljstva u skladu sa Direktivom EU o ravnoteži poslovnog i privatnog života;\nPotreba za više inspektora rada, posebno žena, koji su obučeni za prepoznavanje i tretiranje rodne diskriminacije na poslu;\nPotreba za međuinstitucionalnom saradnjom između relevantnih institucija i civilnog društva, uključujući sindikate, u podizanju svesti žena i muškaraca o tome šta predstavlja rodno zasnovana diskriminacija i kako je prijaviti; i podrška osobama koje su doživele takvu diskriminaciju u traženju pravde.\nIgballe Rogova, izvršna direktorka MŽK-a je rekla da MŽK lobira od 2016. godine da se izmeni Zakon o radu.\n„Sada postoji hitna potreba, nema više opravdanja, da se izmeni Zakon o radu, jer je on izuzetno važan, jer diskriminiše sve građane, a posebno žene. Mora da se omogući povećanje broja inspektora na tržištu rada“, rekla je Rogova, pozvavši sve koji su diskriminisani da prijave slučajeve.\nAnnaCarin Platon, šefiva političkog i ekonomskog sektora za evropske integracije i komunikaciju sa medijima u Kancelariji Evropske unije na Kosovu, rekla je da treba analizirati korene i uzroke diskriminacije. Takođe je podsetila da i dalje postoje mnoge nejednakosti između majki i očeva u pogledu brige o deci.\n„Ja …jedva čekam naš zajednički rad u budućnosti. „Kancelarija EU na Kosovu će ostati posvećena da pomogne Kosovu da smanji jaz rodno zasnovane diskriminacije pri zapošljavanju“, rekla je Platon.\nPrisutne institucije su se generalno složile sa preporukama MŽK-a i pokazale su svoju posvećenost da se one sprovedu.\nNarodni advokat Naim Qelaj pohvalio je nalaze izveštaja, kao i istraživački i uporedni rad, koji, prema njegovim rečima, pružaju veću sigurnost za kreiranje politike.\n„Što se tiče rodno zasnovane diskriminacije, uprkos naporima i merama za unapređenje položaja žena, i dalje postoji diskriminacija u gotovo svim oblastima. Izazovi, prepreke i diskriminacija izražena u ovim oblastima bila je izraženija prošle godine. U 2021. godini narodni advokat je primio 138 žalbi zbog kršenja prava na radu, žene su u nepovoljnijem položaju od muškaraca, rodna diskriminacija je prisutna i u javnom i u privatnom sektoru i retko se prijavljuju zbog nepriznavanja prava i sudske prakse.\nDalje, Drinas Zeqiraj, vršilac dužnosti Divizije za izradu i harmonizaciju zakonodavstva u Ministarstvu finansija, rada i transfera je rekao da su mnoge preporuke tretirane, posebno one koje se odnose na Direktivu EU o ravnoteži između poslovnog i privatnog života.\n“Radimo na finalizaciji Nacrta zakona o radu, važno je da bude uključen i socijalni dijalog. U zakonodavnom planu se očekuje da će biti usvojen krajem juna 2022. godine. Može biti odložen za neko vreme, ali je hitno potrebno da se finalizuje i pošalje na usvajanje što je pre moguće.\nAgim Millaku, vršilac dužnosti glavnog inspektora rada, rekao je da se slaže sa nalazima izveštaja MŽK-a.\n„Kapaciteti Inspektorata rada su deficitarni, kako u smislu administrativne organizacije, tako i u smislu broja inspektora rada. Slažem se sa preporukama izveštaja i smatram da bi Inspektorat rada trebalo više da radi kako bi tretman svih građana bio jednak u pogledu zapošljavanja.“\nIstraživanje je uključivalo mešovite metode, uključujući razmatranje i analizu pravnog okvira i različite izveštaje, onlajn upitnike i intervjue. Ovo drugo izdanje izveštaja pokriva period od 2018. godine i stoga služi kao ažuriranje osnovnog istraživanja sa istim naslovom objavljenog 2019. godine.\nZa više informacija kontaktirajte nas na: media@vomensnetvork.org ili +381 (0) 38 245 850


U toku izdrada novog Zakona o transplantaciji organa – RTV Panonija\nHomeVestiU toku izdrada novog Zakona o transplantaciji organa\nSrbija je na samom dnu Evropske liste po broju davaoca organa. Kako bi se ova slika promenila, Ministarstvo zdravlja radi na izradi novog Zakona o transplataciji. Po novom zakonu svi bismo bili potencijalni donori, osim onih koji se tokom života upišu kao nedavaoci. Javnost je povodom toga podeljena, dok lekari sa druge strane smatraju da će donošenje novog zakona povećati broj donora.\nDvadeset osoba povređeno u sudaru na putu Balvanište – Kovin


EFSA realizovao studiju “Zastupljenost i angažman žena na liderskim pozicijama u javnim preduzećima u vlasništvu FBiH“ – STUDOMAT.ba\nPotpisan Kolektivni ugovor za djelatnost visokog obrazovanja i nauke UNSA\nEFSA realizovao studiju “Zastupljenost i angažman žena na liderskim pozicijama u javnim preduzećima u vlasništvu FBiH“\nCilj ove studije Ekonomskog fakulteta UNSA je identifikacija glavnih barijera sa kojima se suočavaju žene u napredovanju na visoke pozicije.\nEkonomski fakultet u Sarajevu u saradnji sa Vladom Federacije BiH realizirao je studiju pod nazivom „Zastupljenost i angažman žena na liderskim pozicijama u javnim preduzećima u vlasništvu FBiH“, koju finansira Vlada Ujedinjenog Kraljevstva. Cilj ove studije je identifikacija glavnih barijera sa kojima se suočavaju žene u napredovanju na visoke pozicije.\nŽene u Bosni i Hercegovini suočavaju se s brojnim izazovima i barijerama na putu za ravnopravnost, i ta borba prisutna je već decenijama. Iako žene predstavljaju preko 50% populacije i 59% studenatske populacije u visokoškolskom obrazovanju, rodni jaz u pogledu nezaposlenosti i dalje je otporan na promjene, a stopa aktivnosti žena niska. Horizontalna segregacija u visokoškolskom obrazovanju i na tržištu rada je evidentna, dok su u isto vrijeme više pozicije u politici i poslovnom svijetu uglavnom rezervirane za muškarce. Čini se da je „stakleni plafon“ suviše debeo da bi se mogao probiti.\nPored toga, krajem 1990-ih godina prošlog stoljeća, dolazi do retradicionalizacije rodnih uloga u bh. društvu, te se javljaju različiti hibridni obrasci patrijarhalnih vrijednosti i normi koje ometaju žene da uspiju u karijeri.\nStudija je osmišljena tako da obuhvati sekundarne podatke dobijene analizom javno dostupnih informacija, intervjue, fokus grupe i anketu koja je distribuirana menadžerima i menadžericama u JP u FBiH. Prilikom dizajniranja studije korišten je Okvir za rodnu analizu (eng. Gender Analysis Framework – GAF) kao struktura za organiziranje informacija o rodnim razlikama u raznim oblastima društvenog života.\nU studiji su date konkretne preporuke za poboljšanje rodne raznolikosti u upravama, odborima i na menadžerskim pozicijama u JP u FBiH, kao i preporuke za stvaranje pool-a talenata kvalificiranih žena sa potencijalom za liderstvo, koje mogu pomoći da se rodne razlike brže prevaziđu, saopšteno je sa Ekonomskog fakulteta UNSA.


Radio Tivat | Centralna javna rasprava o Nacrtu Odluke o auto-taksi prevozu\n13 мар Centralna javna rasprava o Nacrtu Odluke o auto-taksi prevozu\nU multimedijalnoj sali Opštine Tivat danas će se od 17 sati održati Centralna javna rasprava o Nacrtu odluke o auto-taksi prevozu na teritoriji opštine.\nJavna rasprava sa organima lokalne uprave i nadležnim savjetima održana je 5. marta, a sa auto-taksi prevoznicima 7. marta, a Skupština je Nacrt Odluke stavila na javnu raspravu, koja traje od 1.- 15. marta.\nUvid u dokument tokom trajanaje rasprave može se izvršiti radnim danima od 08 -11 sati u zgradi Opštine Tivat, Sekretarijat za komunalne poslove i saobraćaj.\nDostavljanje primjedbi, predloga, mišljenja i sugestija svih zainteresovanih subjekata može se izvršiti u elektronskoj formi na e-mail adresu javna.rasprava@opstinativat.com, ili u pisanoj formi na arhivi Opštine Tivat ili putem pošte.\nJavna rasprava sa organima lokalne uprave i nadležnim savjetima održana je 5. marta, a sa auto-taksi prevoznicima 7. marta.


Александар Антић: Ускоро почетак градње новог блока ТЕ Колубара Б | Socijalistička partija Srbije\nAleksandar Antić: Uskoro početak gradnje novog bloka TE Kolubara B Vesti\n12 novembra, 2019 u 13:25\nV.d. direktora “Elektroprivrede Srbije” Milorad Grčić rekao je da je analiza pokazala da je opravdan početak izgradnje novog bloka Termoelektrane “Kolubara B” u Kaleniću, na lokaciji između Uba i Veliki Crljeni.\nNa ovom projektu radiće direktno više od 1.000 radnika kao i brojni podizvođači, a studije su pokazale opravdanost nastavka ovog projekta koji je počeo pre 35 godina, ali se od njega u prethodnim decenijama odustalo.\nMinistar rudarstva i energetike Aleksandar Antić podsetio je da je reč o projektu koji je započet 1984. godine kada je doneta odluka o izgradnji, a 1992. godine projekat je obustavljen.\nZatim, 1996. godine ponovo je započeo, da bi se konačno od projekta odustalo 2004. godine.\nAleksandar Antić kaže da će se nakon odobrenja vlade brzo krenuti u aktivnosti izgradnje.\nIzgradnja novog bloka snage 350 megavata, navodi, trebalo bi da proizvode gotovo 2000 gigavat časova električne energije, što je 6 do 7 procenata ukupne električne energije koja se u ovom trenutku proizvodi u Srbiji.\nAntić kaže da je proteklih godina EPS sačuvao opremu koja je ranije obezbeđena za ovaj projekat i da će ona moći da se upotrebi prilikom nastavka izgradnje.\nOprema je, kaže, u izuzetno dobrom stanju pa se danas procenjuje da ona može biti upotrebljena, a svi do sada izvedeni radovi na ovoj lokaciji su prošli sve neophodne testove.\n“Tehnička studija pokazuje da imamo opravdanost za nastavak izgradnje takvog projekta, polazeći od činjenice da će potrebe za električnom energijom u Srbiji i svetu rasti i da će nam biti neophodni novi objekti”, rekao je Antić.


OSM Televizija - "Asker" vojno obučava maloljetnike kao Islamska država\nDekan Fakulteta bezbjednosnih nauka u Banjaluci Predrag Ćeranić rekao je da vojno-vjerske obuke maloljetnika, koje u BiH sprovodi vehabijska organizacija "Asker", podsjećaju na ono što u svojim kampovima rade predstavnici zloglasne "Islamske države".\n"Međutim, pokazali su više puta da su potpuno instrumentalizovani i da se na tu instituciju ne može ozbiljno računati kao na instituciju koja bi objektivno sagledala sve bezbjednosne prijetnje u BiH", ocijenio je Ćeranić.\n"Sa druge strane, postoje dokazi da se u okviru "ersoft" klubova i drugih nevladinih organizacija u Federaciji BiH zaista sprovodi vojna obuka i da su joj, što je najžalosnije, izloženi maloljetnici", naglasio je Ćeranić.\nKrajem januara na Јutjubu je objavljen snimak na kojem vehabijska organizacija "Asker" /turski jezik - vojnik, pripadnik vladajuće vojne elite/ vrši islamsko podučavanje i vojnu obuku djece uzrasta od devet do 17 godina.\nNa snimku, dječacima daju pouke iz islama, te ih izvode na otvoren prostor gdje imaju vježbe identične vojničkim pripremama, piše "Dnevnik.ba".\nPrema dostupnim informacijama, "Asker" ima sjedište u Sarajevu.\nIslamisti pogubili oko 300 Iračana\nPočela operacija protiv militanata u Ramadiju\nU akciji "Rez" uhapšeno 11 osumnjičenih za terorizam\nJoš iz iste kategorije: « Zakon natjerao uvoznike i distributere butan - butan gasa da postanu vidovnjaci Sarajevo - Prijavljen sudija zbog vaskršeg jajeta »


"Žena BiH" zvanično potpisala Protokol o međusobnoj saradnji između nadležnih ministarstava, pravosudnih institucija, ustanova i nevladinih organizacija u slučajevima ratnih zločina, seksualnog nasilja i drugih krivičnih djela\nDana 26.02.2015. godine "Žena BiH" je u hotelu Bristol u Mostaru zvanično potpisala Protokol o međusobnoj saradnji između nadležnih ministarstava, pravosudnih institucija, ustanova i nevladinih organizacija u slučajevima ratnih zločina, seksualnog nasilja i drugih krivičnih djela, uspostavljenom institucionalnom mrežom na području Hercegovačko-neretvanskog kantona-županije.\nU proteklih šest mjeseci, Udruženje „Medica“ Zenica je u saradnji sa Udruženjem „Žena BiH“ Mostar i uz finansijsku podršku Vlade Velike Britanije, aktivno radilo na uspostavi Institucionalne mreže za podršku preživjelim i preživjelim/svjedocima u slučajevima ratnih zločina, seksualnog nasilja i drugih krivičnih djela na području Hercegovačko-neretvanskog kantona-županije. Osnovni cilj Mreže je povezivanje aktera koji rade na spomenutim pitanjima, kao i upoznavanje žrtava sa koracima i procedurama, da znaju gdje, kada, kome se obratiti i koju vrstu podrške, pomoći mogu dobiti od potpisnica ovog Protokola koji ujedno čine i institucionalnu mrežu podrške. Time se omogućava da žrtve i žrtve/svjedoci dobiju sveobuhvatnu i efikasnu podršku, te jednak pristup i prilagođen tretman, bez obzira na njihovu nacionalnu pripadnost.\n„Žena BiH“ će biti vodeća organizacija za područje Hercegovine.


Koje su pozitivne strane rivalstva između braće i sestara - Moj pedijatar\nKoje su pozitivne strane rivalstva između braće i sestara\nSećam se priče jednog mog prijatelja kada je opisivao kako je njegov otac rešavao situacije rivalstva između njega i njegovog godinu dana starijeg brata. Pričao je to u vrlo pozitivnom raspoloženju, i dan danas me ta priča oraspoloži i dugo drži osmeh na licu.\nNaime, kada su se jednom prilikom njih dvojica braće potukla, a imali su oko 10 godina, otac je vrlo odlučno ušao u sobu i strogo im naredio da obojica za kaznu stanu pored televizora, da ih on (otac) vidi, i da se sve vreme dok traje film koji je otac gledao u tom trenutku, grle i ljube. To je trajalo punih sat i po vremena. Koliko god je moj klijent ovu priču pričao sa osmehom na licu, prokomentarisao je kako se u tom trenutku osećao „bezveze“, ali da je to braću na neki način povezalo zato što se dugo sećaju tog događaja i prisećaju ga se kada god žele da nasmeju jedno drugo\nZapravo, ovo je vrlo duhovita priča, ali većina roditelja istinski nemaju više nijednu ideju šta bi mogli dodatno da urade u situaciji dečjeg svađanja, pošto je pre toga isprobano „sve živo“. Definitivno, stalno grljenje i ljubljenje, pored televizora, dok traje film, nije uvek rešenje, zato što neće uvek biti delotvorno.\nMnogi osećaju bespomoćnost, zato što su sve probali kako bi ih umirili, pomirili, odredili ko je u pravu, i opet, nije sve to dovoljno, zato što se svađe i tužakanja nastavljaju.\nOsećanja koje se najčešće povezuje sa rivalstvom imeđu braća i sestara je ljubomora. I vrlo često je to objašnjenje za sva „začikavanja“, udaranja i međusobna izazivanja. Starije dete je vrlo često ljubomorno na mlađe kada dođe na svet, zato što je to znak da postoji mogućnost da izgubi ljubav i pažnju svojih roditelja (a posebno majke) koja se sada u velikoj meri pomera na novo biće u domu. S druge strane, ako brzo nakon toga dođe treće dete u porodicu, onda onom drugom detetu stalno nedostaje pažnje, koju nikad nije ni imalo onoliko koliko je to imalo prvorođeno dete. Opet, kako deca rastu, ona „prva“ ljubomora nije više onakva kao nekada. Svako nađe svoju poziciju u porodici i to više nije tako izraženo, ali opet, svađe i rivalstva se nastavljaju.\nIako se svi mi koji smo imali braće i sestre sećamo načina kako su naši roditelji „to“ rešavali („Prestanite da se svađate, ne mogu više da podnesem“, „Ne smarajte me sa svojim glupim svađama, sami rešite to“, „Ne interesuje me ko je započeo, oboje ćete dobiti batine!“), jedan deo roditelja smatra da taj način nije bio adekvatan, zato što nisu iz tih metoda naučili neke nove veštine rešavanja problema ili razrešavanja konflikta sa drugim ljudima.\nKoje su pozitivne strane dečjeg rivalstva?\nMeđutim, kada bi vam neko postavio pitanje šta su zapravo pozitivne strane toga što su vaša deca u stalnom rivalstvu i stalno se svađaju, koji bi vaši odgovori bili?\nTakođe, kada bi vam neko postavio pitanje šta je ono što vaša deca mogu da nauče iz tih situacija, koji bi vaš odgovor bio?\nUkoliko želite da bolje upoznate svoju decu i razloge zašto dolaze u sukob, kao i šta je zapravo pozitivno u tim situacijama, ne propustite radionicu „Rivalstvo između braće i sestara“ koja će se održati 24. marta od 18h do 20h, u igraonici „Kamičak“ u Sava Centru (Milentija Popovića 9a, Novi Beograd).\nNakon učestvovanja na radionici moći ćete sa više samopouzdanja da prilazite ovim situacijama, i da primenjujete već proverene i efikasne tehnike kojima ćete svoju decu naučiti korisnim životnim veštinama.\nOva edukativna radionica za roditelje je jedna od radionica u ciklusu pod nazivom „Efikasan roditelj“.


Carpe Diem Travel Beograd\nputovanja beograd seminari kongresi organizacija privatnih putovanja poslovna putovanja\nTurističke agencije > Turističke agencije Beograd > Carpe Diem Travel\nCarpe Diem Travel je turistička agencija koja posluje od januara 2014.godine, a sa iskustvom u radu u ovoj delatnosti više od 30 godina. Nalazi se u ulici Maršala Birjuzova, broj 45 i pravo je mesto za sve ljubitelje putovanja. Stručni tim naše agencije, garantuje Vam pouzdanog partnera i visok kvalitet usluge.\nSa željom da svim našim klijentima pružimo nezaboravne doživljaje i upoznamo ih sa kulturno-istorijskim i zabavnim sadržajima kraja u koji putuju, nudimo Vam veliki broj aranžmana za privatna i poslovna putovanja, krstarenja, specijalizovane skupove, kao što su seminari, kongresi, team building programi. Takođe, bavimo se prodajom avio karata, smeštajnih kapaciteta, kao i ulaznica za različite manifestacije i turističke obilaske.\nZahvaljujući dugogodišnjem iskustvu u organizaciji kako domaćih, tako i međunarodnih specijalizovanih skupova, nudimo Vam neki od unapred pripremljenih programa ili mogućnost da u skladu sa Vašim željama i zahtevima, izradimo potpuno novi program.\nNaša vizija je da budemo inovativna, jedinstvena i uspešna agencija, koja će postaviti nove standarde na čast i ugled svima. Kvalitet našeg rada prepoznat je od strane velikog broja zadovoljnih klijenata, među kojima se posebno ističu:\n-BG Elektrane – Sindikat Nezavisnost\n-Društvo za upravljanje znanjem “Gnoza”\n-Institut Društvenih Nauka\n-Volonterski servis opštine Zvezdara\nTelefon: 011/ 77 00 245


Intervju Archives - Page 2 of 2 - FitPass\nRuža Rupić, Va Vana, Street Fashion i Andrija Jo o svojoj FitPass rutini\n7.08.2020 12.08.2020 Fit PassIntervju\nNaši članovi se u većoj ili manjoj meri vraćaju svojim uobičajenim treninzima, a kakva je fitnes rutina naših influensera bila tokom ovog perioda, čitajte u nastavku. Vladimir Gašić @streetfashion101 Moji treninzi u ovom periodu su tekli veoma oprezno, pokušao sam da držim distancu gde je moguće i imam svoj deo prostora na svakom treningu. […]\nINTERVJU: Dejan Žujović / Teretane su poslednje oaze zdravog života\n3.08.2020 25.08.2020 Fit PassDešavanja\nTrenutna situacija sa korona virusom nas je sve zabrinula, pa smo potražili konkretne savete i objašnjenja kod stručnjaka koji se najneposrednije bavi tekućim problemima. Zadovoljstvo nam je da vam predstavimo najnoviji intervju sa načelnikom odeljenja za intervencije Gradskog zavoda za plućne bolesti i tuberkulozu, doktorom Dejanom Žujovićem. Na koji način korona utiče na naše disajne […]\n28.07.2020 28.07.2020 Fit PassIntervju\nVelike promene koje nam je donela pandemija korona virusa, počevši od izmenjene svakodnevnice, preko rada od kuće, pa do povećane brige kako za sopstveno, tako i za zdravlje najbližih, dovele su i do promena u našem psihičkom zdravlju, tako da smo danas odlučili da porazgovaramo sa stručnjakom vezanim upravo za tu oblast. Dragana Jovanović-Boka, psihoterapeut […]\nNikola Šimšić: Naučite da ne kažnjavate sebe već da uživate u vežbanju\n11.06.2020 12.06.2020 Fit PassIntervju\nJedan od naših najvećih partnera – Iron Republic otvara svoja vrata i novobeograđanima! Od danas se FitPass članovi mogu uveriti u stručnost osoblja i opremljenost popularnog Iron-a na još jednoj adresi i to u Nehruovoj 51. Tim povodom smo razgovarali sa trenerom iz tog objekta i naširoko poznatim Nikolom Šimšićem Šimetom. “Verujem da me neki […]


Aleksander van der Belen - Sputnjik Srbija\nPutin zahvalio predsedniku Austrije na čistom nemačkom (video)\nPredsednik Rusije Vladimir Putin zahvalio je svom austrijskom kolegi Aleksandru van der Belenu za poziv da poseti Salcburg sledeće godine na čistom nemačkom jeziku.\nAustrijski predsednik: Slučaj špijunaže ne treba dramatizovati\nPredsednik Austrije Aleksander van der Belen izjavio je da ne treba dramatizovati situaciju u vezi sa slučajem bivšeg austrijskog pukovnika, osumnjičenog da je špijunirao u korist Rusije, te da austrijske vlasti treba da sačekaju i da vide da li su optužbe na njegov račun istinite.\nPredsednik Austrije: Mir izvan EU nije nešto što se samo po sebi razume\nU slovenačkim Goriškim Brdima je održan redovni trilateralni susret predsednika Austrije, Slovenije i Hrvatske, sa kojeg je austrijski predsednik Aleksander van der Belen poručio da mir izvan granica EU nije nešto što se samo po sebi razume i zato je neophodno učiniti sve da on bude očuvan.\nVučić: Austrija da podrži svaki dogovor Srba i Albanaca\nPredsednik Srbije Aleksandar Vučić zamolio je Austriju da podrži svako rešenje za Kosovo i Metohiju do kojeg budu došli Srbi i Albanci, a ne nekakva „propisana“ rešenja.\nPobeda Hofera bila bi težak udarac za austrijske kladionice\nPobeda kandidata Slobodarske partije Austrije (FPO) Norberta Hofera na ponovljenim predsedničkim izborima, koji će biti održani 2. oktobra, zadala bi težak udarac kladionicama, navode danas bečki mediji.


Koalicija 27: Životna sredina postaje tema broj jedan u Srbiji - European Western Balkans\nAutor EWB 27. 10. 2021.\nPredstavljanje godišnjeg Izveštaja iz senke Koalicije 27, “Poglavlje 27 u Srbiji: Napredak pod ključem”; Foto: Media Centar\nBEOGRAD – “Građani su izašli iz karantina, životna sredina je konačno postala društvena tema u Srbiji, ali institucije su ostale zatvorene”, zaključak je sa predstavljanja osmog godišnjeg Izveštaja iz senke Koalicije 27, “Poglavlje 27 u Srbiji: Napredak pod ključem”.\nSimon Ilse, direktor kancelarije Hajnrih Bel fondacije, pohvalio je što se svest građana značajno povećala, kada je u pitanju zaštita životne sredine.\n„Životna sredina postaje tema broj jedan, ne samo u Beogradu, već na prostoru cele Srbije. Najnovija istraživanja pokazuju da briga o životnoj sredini ne traje samo dok traje grejna sezona, već cele godine“, kaže Ilse.\nSa ovim je saglasna i direktorka Mladih istraživača Srbije, Tanja Petrović. Ona je istakla da je očekivano poraslo interesovanje građana za zaštitu životne sredine i prirodnih vrednosti, ali to nažalost nije dovelo do toga da ova oblast postane prioritet Vlade Republike Srbije, niti do toga da podaci postanu dostupniji.\n„Nakon osam godina praćenja, jasno vidimo trend sužavanja prostora za uključivanje javnosti u odlučivanje o životnoj sredini. Pandemija je to dodatno otežala, postavši izgovor kojim se zatvaraju vrata za građane koji žele da odlučuju u svojoj budućnosti”, ocenila je Petrović.\nPetrović, u ime Koalicije 27, ističe da osim na obeshrabrivanje javnog dijaloga, izveštaj ukazuje i na problem nedostupnosti tačnih i pravovremenih podataka o stanju životne sredine, kao preduslova za kvalitetne odluke.\n„Tamo gde su dostupni, podaci su neretko nelogični i kontradiktorni, što otvara pitanje na čemu se zasnivaju politike i akcioni planovi vezani za životnu sredinu. Ovakvi problemi uočeni su u oblastima upravljanja otpadom, hemikalijama, kvaliteta vazduha, voda, šumarstva i zaštite prirode“, kaže Petrović.\nNa konferenciji je istaknuto da je u poslednjem izveštaju o napretku Srbije, Evropska komisija napredak u oblasti zaštite životne sredine ocenila kao ograničen. Petrović objašnjava da godinama u nazad Srbija dobija relativno dobre ocene za stepen usaglašenosti zakonodavstva koji uređuje oblast životne sredine sa pravnim tekovinama EU, sa čim se Koalicija 27 nikada nije u potpunosti složila.\n„Ono u čemu nema dileme jeste da je primena zakona ogroman problem. Za to postoje brojni razlozi – od nedostatka administrativnih kapaciteta, loše koordinacije među institucijama, neusaglašenost zakona iz oblasti životne sredine sa drugim sektorskim zakonima. Međutim, ono što mi smatramo da je jedan od vodećih razloga za to što se zakoni ne primenjuju efikasno je neuključivanje javnosti u procese kreiranja i formulisanja politika“, kaže Petrović.\nProgramski menadžer za životnu sredinu i klimatske promene Delegacije EU u Srbiji, Antoan Avinjon, objašnjava da tom ograničenom napretku doprinosi manjak komunikacije između donosilaca odluka i građana, što ovaj izveštaj i apostrofira.\n„U predstojećem periodu, pred nama su važni regionalni procesi kao što je Zelena agenda za Zapadni Balkan, koji mogu biti značajno mesto susreta i promena na ovom polju, na šta se i Vlada Republike Srbije obavezala”, podsetio je programski menadžer za životnu sredinu i klimatske promene Delegacije EU u Srbiji, Antoan Avinjon.\nKada je reč o Zelenom fondu, Petrović ističe da od 2016. godine, odnosno od trenutka kada je izmenom Zakona o zaštiti životne sredine formiran Zeleni fond kao budžetska linija, od tada Koalicija apeluje da se donesu zakonska akta koja bi Zeleni fond učinila operativnim.\n„Krajem 2020. godine, Zeleni fond je nestao kao budžetska linija i kao informaciju koju smo mi dobili od Ministarstva za zaštitu životne sredine jeste da je Zeleni fond postao program Zelene agende“, kaže Petrović, dodajući da su ostala mnogobrojna pitanja na koja javnost još uvek nije dobila odgovore.\nDa javnost želi da bude upoznata sa stanjem životne sredine, objašnjava Dina Đorđević iz Centar za istraživačko novinarstvo Srbije, međutim, problem se javlja kada treba doći do odgovarajućih podataka.\n„Gotovo je nemoguće dobiti ijedan inspekcijski nalaz u kojem se konstatuje neki problem, institucije su sve više zatvorene“, kaže Đorđević.\nOna smatra da je nedostatak kapaciteta može da bude jedan od razloga, ali da, kad postoji volja, to može da se reši.\nKompletan Izveštaj Koalicije 27 “Napredak pod ključem” može se pronaći na sajtu koalicija27.org. Organizacije udružene u Koaliciju 27 su: Alternativa za bezbednije hemikalije, Beogradska otvorena škola, Centar za unapređenje životne sredine, Društvo za zaštitu i proučavanje ptica Srbije, Inženjeri zaštite životne sredine, Jedan Stepen Srbija, Mreža za klimatske akcije Evrope (CAN), Mladi istraživači Srbije i Svetska organizacija za prirodu (WWF), uz podršku Švedske, Evropske unije i Hajnrih Bel fondacije.\nAntoan AvinjonDina ĐorđevićKoalicija 27Simon IlseSrbijaTanja PetrovićZaštita životne sredine


Njegova zakucavanja se i danas prepričavaju - Dominik Vilkins - Sportska sećanja\nHome » Legende » Njegova zakucavanja se i danas prepričavaju – Dominik Vilkins\nDominik Vilkins je jedan od najboljih NBA igrača sa sredine i kraja osamdesetih i sa početka devedesetih godina prošlog veka. Nažalost, nije uspeo da se dokopa šampionskog prstena u NBA ligi, ali ga svi ljubitelji košarke pamte po fantastičnim zakucavanjima koja su ostavljala bez daha publiku širom sveta. Jedan je od igrača koji je obeležio ne samo jednu eru u NBA ligi, već je i jedan od prvih vrhunskih američkih košarkaša koji je nastupao u Evropi, gde je igrajući za Panatainaikos osvojio titulu šampiona Evrope 1996. godine.\nNajveći deo karijere Vilkins je proveo u redovima Atlanta Houksa, gde je imao zastrašujuću statistiku. Tokom 12 godina u Atlanti nudio je spektakl svako veče. Tradicionalno anemična publika u tom gradu, gde su američki fudbal i bejzbol najpopularniji sportovi je u periodu od 1985 do 1992. godine punila košarkašku dvoranu i gledala dobar tim koji je redovno igrao u doigravanju, najviše zahvaljujući Dominiku. Vilkins u tom period nije imao sezonu sa ispod 26 poena po utakmici, a bio je najbolji strelac lige 1986. godine sa 30,3 poena po meču. Atlanta je tih godina uglavnom ispadala u polufinalu plej ofa istočne konferencije, jednostavno je to bio njihov maksimum. U vreme dok je igrao za Atlantu, Vilkins je bio jedan od najboljih napadača u NBA ligi, možda za nijansu slabiji od Džordana. Činjenica da Atlanta nije uspela da se domogne NBA titule u tom period i da je često podbacivala u plej-ofu, možda je doprinela da Vilkins ne dobije medijsku pažnju kakvu je igrama zasluživao i da bude u senci nekih drugih igrača. Atlanta je 1994. godine imala najbolji skor u ligi na All-Star pauzi, a Dominik je bio najbolji strelac tima, ali je onda usledila šokantna odluka rukovodstva kluba da ga trejduju u Kliperse u zamenu za Denija Meninga. Usledile su Dominikove kratke epizode u Klipersima i Seltiksima i onda neočekivani dolazak u Evropu.\nDošao je u atinske zelene i sa timom koji je tada predvodio Boža Maljković okitio se titulom prvaka Evrope u dramatičnom finalu protiv Barselone, koje je rešio čuvenom i do danas sumnjivom rampom Stojko Vranković. Dominik je bio najbolji igrač Panatinaikosa na završnom turniru u Parizu, a u finalu je postigao 16 poena i imao 10 skokova. Vratio se u NBA ligu u San Antonio Sparse, gde je bio najbolji strelac tima, ali u sezoni kada zbog povrede nije igrao Dejvid Robinson, Sparsi su završili kao najgori tim lige. Odigrao je još jednu sezonu u Evropi, igrao je za bolonjski Fortitudo, a ta sezona će mu najviše ostati u sećanju po završnici italijanskog prvenstva u kome je njegov tim izgubio titulu od gradskog rivala Virtusa, tako što je Predrag Danilović postigao za Virtus trojku uz faul Vilkinsa pri vođstvu Fortituda od 4 razlike na desetak sekundi pre kraja.\nKarijeru je završio u NBA ligi igrajući za Orlando.\nZa one koji su ga gledali, Dominik Vilkins će ipak najviše ostati u sećanju po neverovatnim zakucavanjima koje je izvodio. Vilkins je iz večeri u veče izvodio fenomenalna zakucavanja, a njegova zakucavanja se i danas prepričavaju. Bio je pobednik dva puta na takmičenju u zakucavanju na NBA All-Star-u, na kom je igrao u devet utakmica. Dominik Vilkins je dobio svoju statuu ispred dvorane u Atlanti, statua je visoka preko tri metra i naravno, uhvatila je Vilkinsa u pokretu zakucavanja. 2006. godine je primljen u košarkašku kuću slavnih u Springfildu.\nPodsetite se i uživajte u onome što je Dominik Vilkins radio možda najbolje u istoriji. Pogledajte 10 najboljih zakucavanja u karijeri jednog od najatrktivnijih igrača u istoriji košarke, legendarnog Dominika Vilkinsa.\nLet i zakucavanje preko 'diva iz Sudana' - Ostatak Sveta - […] je mnogima prva asocijacija na pomen Dominika Vilkinsa njegova sjajna zakucavanja, kojih je bilo bezbroj tokom karijere. „Leteo“ je popularni Nik…


Troicki u drugom kolu Monte Karla : Nadlanu.com\nObjavljeno 11. apr 2011. / 00:00:00\nBEOGRAD, 11. aprila 2011. (Beta) - Srpski teniser Viktor Troicki plasirao se u drugo kolo turnira u Monte Karlu pošto je pobedio domaćeg takmičara, 695. na ATP listi Žana Renea Lisnara sa 2:0 u setovima (7:6, 6:1).\nTroicki je do pobede došao za nešto više od dva sata igre, a teži posao imao je samo u prvom setu, kada je posle taj-brejka poveo u meču.\nOn je u trećem gemu prvog seta oduzeo servis protivniku i poveo sa 2:1, nakon čega je čuvao prednost brejka, ali je Lisnar uspeo da izjednači i preokrene na 6:5. Srpski teniser je nakon toga uspeo da izbori taj-brejk, u kome je slavio sa 7:4.\nU drugom setu 16. teniser sveta Troicki je dominirao, dozvolio je protivniku, koji je za takmičenje na turniru dobio specijalnu pozivnicu organizatora, da osvoji samo jedan gem.\nTroicki će u drugom kolu igrati protiv pobednika meča Italijana Fabija Fonjinija i Kevina Andersona iz Južne Afrike.\nTroicki i 53. teniser sveta Fonjini do sada su igrali samo jednom, 2009. godine na turniru u Pekingu, kada je srpski teniser pobedio sa 7:6, 7:5, dok sa Andersonom, 33. igračem na ATP listi još nije igrao.


Anđela Milosavljević prva u republici u pevanju narodne pesme - MARSH online\nPočetna Vesti Društvo Anđela Milosavljević prva u republici u pevanju narodne pesme\nDruštvo Home HomePage Kultura Obrazovanje Razno Vesti\nNa upravo održanom 6. Republičkom takmičenju u pevanju tradicionalne pesme, Anđela Milosavljević učenica VIII/2 OŠ “Dimitrije Tucović” u Jabučju, osvojila je prvo mesto.\nAnđela je nastupila u žanru srpska narodna pesma, narodna pesma i narodna pesma nacionalnih manjina, sa kompozicijom “Marijo, kćeri mori”, pod mentorstvom svoje predmetne nastavnice Slavojke Tufegdžić.\nInače, Anđela je bila pobednik ovog takmičenja i 2019. godine, kada je osvojila prvo mesto na četvrtom po redu Republičkom takmičenju u pevanju tradicionalnih pesama osnovnih, srednjih škola i gimnazija, održanom u Beogradu. Izuzetno talentovana i muzički nadarena Anđela je i tada u izuzetno jakoj konkurenciji u svojoj kategoriji osnovaca imala 95 poena na takmičenju, a ove godine čak 98 poena, od sto maksimalnih.\nOvo već tradicionalno takmičenje posvećeno je profesorki Oliveri Đurić, a pridruženo je 26. takmičenju kamerne muzike, instrumentalista i pevača i nalazi se u kalendaru takmičenja Ministarstva prosvete.\nOrganizator takmičenja je Udruženje muzičkih i baletskih pedagoga Srbije. Takmičenje je organizovano pod pokroviteljstvom Ministarstva prosvete, svrstano je u rang sa ostalim predmetima i rezultati će se bodovati prilikom upisa u srednje škole.\nIzuzetno muzički nadarena učenica osmog razreda OŠ “Dimitrije Tucović” u Jabučju, ujedno učenica valjevske MŠ “Živorad Grbić” i članica Mešovitog hora Кulturnog centra “Hadži Ruvim” Lajkovac, Anđela Milosavljević, položila je nedavno sa desetkom prijemni ispit za prestižnu privatnu Srednju školu Artimedia u Beogradu, sada ostaje samo da se zaokruži finansijska konstrukcija za njenu školarinu.\nPrethodna objava Potreban radnik u magacinu prehrane sa poznavanjem rada na viljuskaru. CV slati na mail:\nSledeća objava Radno vreme Narodnog muzeja za vreme praznika


IMZ: Uputstvo za kovid pacijente koji se leče kod kuće - Sandžak Haber - Sandžačke Internet Novine\nNaslovna COVID 19 IMZ: Uputstvo za kovid pacijente koji se leče kod kuće\nIMZ: Uputstvo za kovid pacijente koji se leče kod kuće\nRIM – Italijansko ministarstvo zdravlja objavilo je osnovna uputstva za pacijente koji se od kovida-19 leče kod kuće.\nUputstvo se odnosi na pacijente koji se smatraju manje rizičnim, kojima nije potrebna hospitalizacija i imaju simptome slične gripu, odnosno na pacijente koji nemaju “glad za vazduhom” ni ubrzano disanje, a zasićenost krvi kiseonikom je viša od 92 odsto.\nPrema uputstvima Ministarstva, neophodno je povremeno meriti zasićenost krvi kiseonikom, uzimati po potrebi paracetamol, osigurati neophodnu hidrataciju i odgovarajuću ishranu.\nStručnjaci savetuju da se nikako ne menja terapija koju neko ima za hronične bolesti, u protivnom se rizikuje pogoršanje stanja.\nMinistarstvo preporučuje da se ne uzimaju rutinski kortikostereoidi, izuzev kod pacijenata kod kojih se i nakon 72 stanje ne poboljša.\nMinistarstvo takođe savetuje da se ne uzimaju antibiotici niti heparin izuzev ako se generalno stanje pogorša, a temperatura ne spada i nakon 72 sata.\nTakođe zaraženim od kovida-19 sa blagim simptomima se savetuje da ne uzimaju hidroksihlorokin, često veoma hvaljeni lek, jer nikakve naučne studije nisu potvrdile njegovu efikasnost u lečenju korona virusa.\nNajzad u uputstvima italijanskog Minisatrstva za zdravstvo se ističe da do sada ne postoje čvrsti i neoborivi dokazi da uzimanje raznih vitamina uključujući i vitamin D, kao i laktoferina i kvercetina pomaže u lečenju od kovida-19.\nPrethodni tekstBNV: Džaferović podržao Bošnjačko nacionalno veće\nSledeći tekstUhapšeni osumnjičeni za trgovinu narkoticima


SAD dale azil novinaru iz Ekvadora\nSjedinjene Američke Države odobrile su azil ekvadorskom novinaru poznatom po kritikama na račun predsednika Rafaela Koree.\nTo se, kako navode mediji, može tumačiti kao odgovor na odluku Ekvadora da da azil osnivaču "Vikiliksa" Džulijanu Asanžu.\nEmilio Palacio, koji je osuđen za vređanje predsednika, rekao je agenciji AFP da je dobio azil u SAD, dan nakon što je Ekvador odobrio azil Aasanžu koji je zatražio pomoć u ambasadi te zemlje u Londonu, kako bi izbegao ekstradiciju u Švedsku, gde je tražen zbog saslušanja u vezi optužbi za silovanje.\nAsanž je izrazio strepnje da bi mogao biti predat SAD, jer je preko "Vikiliksa" obelodanio stotine hiljada tajnih dokumenta američke administracije.\nS druge strane, Palacio je osuđen na tri godine zatvora zbog članka koji je objavio u listu "El Universo" u kome je naveo da je Korea počinio "zločin protiv čovečnosti" u vezi policijskog nasilja u septembru 2010.\nNekadašnji urednik i dva člana uprave lista pobegli su u avgustu prošle godine u SAD, nakon što je Korea najavio da će ih tužiti. Američke vlasti su odbile da komentarišu odluku o dodeli azila ekvadorskom novinaru.


17-08-2016 15:14 Izdvojeno Srbija Politika\nDOLIJAO: Tači će odgovarati za klanje Srba?!\nTAČI VERUJE NATO MAPAMA: Kosovo neće izgubiti ni metar teritorije!\nBAJDEN: Ne shvatajte Trampa ozbiljno, Vašington će braniti svakog člana NATO!\nMILANOVIĆ NAM PRETI RATOM: Srbija da ukine zakon, ili ćemo ući u sukob!\nPogledajte šta je Lavrov poručio Dačiću!\nBAJDEN SE UPLAŠIO RADIKALA: Odložio posetu na par sati da se ne bi suočio sa Šešeljem


Bajden: Moguće produženje roka evakuacije posle 31. avgusta - Naši u svetu\nBajden: Moguće produženje roka evakuacije posle 31. avgusta\nObjavljeno 23/08/21 u 18:30\nPredsednik SAD Džozef Bajden izjavio je da se ubrzava “teška i bolna” evakuacija Amerikanaca i desetina hiljada drugih ljudi iz Kabula i najavio mogućnost da se rok za napuštanje Avganistana, koji je postignut sa talibanima, produži i nakon isteka krajnjeg roka, 31. avgusta.\nBajden je branio svoju odluku o okončanju sukoba i insistirao da bi izlazak svih Amerikanaca iz Avganistana bio težak i u najboljim mogućim okolnostima.\nKritičari optužuju Bajdena za ozbiljan propust u rasuđivanju jer je predugo čekao da naredi početak evakuacije, koja se nakon neočekivano brzog pada vlade u Kabulu ozbiljno iskomplikovala, prenosi AP.\n“Evakuacija više hiljada ljudi iz Kabula je teška i bolna, bez obzira kada je počela. Isto bi bilo i da smo počeli da evakuišemo pre mesec dana jer ne postoji način da se ovoliki broj ljudi izvede iz Avganistana bez patnje i gubitaka koje i sami vidimo na TV”, rekao je Biden i potvrdio da su u toku razgovori o potencijalnom produženju vazdušne evakuacije i po isteku krajnjeg roka, 31. avgusta.\nIpak, on je izrazio nadu da rok neće morati da se produžava, ali je i najavio mogućnost konsultacija o tom pitanju sa talibanim.\nFajzer za 2,26 milijardi dolara kupuje proizvođača inovativnih lekova za rak\nSAD: Puno odobrenje za Fajzer vakcine za osobe starije od 16 godina


Vremenske prilike se stabilizuju – Телевизија "Ласер" Сврљиг\nVremenske prilike se stabilizuju\n20 februara 2012\nVremenske prilike u Srbiji se konačno popravljaju, ledeni dani sa velikim količinama snežnih padavina su iza nas, a sneg se polako otapa. Od kad je u Svrljigu proglašena vanredna situacija pre skoro 3 nedelje, opštinski štab za vanredne situacije bio je u stalnom zasedanju, a dežurne ekipe bile su na raspolaganju svim meštanima svrljiške opštine 24 sata dnevno. Pored neprestane borbe sa snežnim pokrivačem i smetovima, ekipe zadužene za raščišćavanje, vatrogasno – spasilačke ekipe, ali i članovi štaba za vanredne situacije, reagovali su na svaki poziv, dopremali su hranu i lekove starim i iznemoglim licima ili ih prevozili u prihvatni centar Crvenog krsta u Svrljigu, prevozili su bolesnike iz najudaljenijih sela do Doma zdravlja, a izveštaji o svim događajima svakodnevno su dostavljani i Okružnom štabu za vanredne situacije u Nišu.\nU subotu, za Zadušnice, ekipe zadužene za raščišćavanje puteva, očistile su puteve do gradskog i seoskih grobalja, kako bi meštani mogli nesmetano da ih posete.\n“Proglasili smo vanrednu sutuaciju u pravom trenutku i opravdano. Angažovanjem svih naših potencijala, od vatrogasaca – spasilaca, građevinske mehanizacije za raščišćavanje smetova, medicinskih ekipa, komunalaca, do radnika Opštinske uprave, uspevali smo u ledenim danima da intervenišemo posle svakog poziva, a bilo ih je na stotine”, kaže predsednik opštine Svrljig i komandant Štaba za vanredne situacije, Milija Miletić.\nPutevi do svrljiških sela sada su uglavnom prohodni. Ljudi sada zovu uglavnom za raščićavanje seokih sokaka i prilaza od mahale do mahale. Još uvek ima nekoliko udaljenih zaseoka do kojih se ne može doći putničkim kolima, ali terenskim vozilima se izvlače bolesni, a staračkim domaćinstvima se dostavljaju lekovi i hrana. Kada je to neophodno, stari i iznemogli se dovoze u prihvatni centar u Svrljigu gde imaju pored smeštaja i ishrane i medicinsku negu.\nSa porastom temperature Štab za vanredne situacije intenzivira pripreme za odbranu od eventualnih poplava koje mogu uslediti zbog naglog topljenja snega.\nVanredna situacija u Svrljigu ostaje na snazi i tokom ove nedelje, kako bi se očistili svi lokalni putevi i gradske ulice i time omogućilo nesmetano kretanje građana, kao i učenika koji su se od danas vratili u školske klupe.


Odgovornost ili zabrana SPS\nPresuda za ubistvo Ivana Stambolića i pokušaj ubistva Vuka Draškovića se ocenjuje kao istorijska jer je u njoj navedeno da je tadašnji predsednik Jugoslavije i Socijalističke partije Srbije Slobodan Milošević naručilac i organizator ubistava političkih protivnika. Na osnovu te presude, predsednik Srbije Boris Tadić očekuje da tužilaštva i sudovi sagledaju da li postoji neophodnost postupaka prema strankama ili pojedincima koji su tada obavljali vlast. Socijalisti su u tome videli poziv za zabranu njihove partije, dok protivnici njihove politike smatraju da bi to bilo makar malo pravde za porodice ubijenih.\nNakon što je predsednik Srbije Boris Tadić upozorio da u državnom sistemu Srbije postoje političke organizacije koje su inspirisale zločine koje su činili predstavnici države tj. Državne bezbednosti, socijalisti su sa govornice Skupštine Srbije optužili Tadića da je izneo laži, prekršio Ustav i zloupotrebio službeni položaj. Staviše, predsednik Glavnog odbora SPS-a Ivica Dačić kao glavni Tadićev motiv naveo je strah od izbora i izbornih rezultata posle kojih će se pokazati da su socijalisti nezaobilazan politički faktor:\n„Ja mislim da je tu pre svega reč o želji da se završi ono što je započeto 5. oktobra, i to sa ciljem da se ukloni SPS kao značajan politički faktor. SPS nema nikakve veze s tim zločinima. Ako neki pojedinac iz SPS-a ima, to nema nikakve veze sa partijskom strukturom. Međutim, nijedan pojedinac iz SPS-a niti je osuđen, niti mu je suđeno povodom slučaja Stambolić, Vuk Drašković i tako dalje. Sranka kao stranka može da bude zabranjena samo iz nekih najvažnijih državnih i nacionalnih pitanja.“\nIz Tadićeve Demokratske stranke međutim odgovaraju da on nije govorio o zabrani stranke, niti je to pominjao kao mogućnost, već je da je govorio o odgovornosti. Đorđe Todorović, portparol DS-a:\n„Pozivanjem na odgovornost onih ljudi koji jesu stajali iza ovih stvari. Samo tako ova zemlja može da krene napred, samo na taj način porodice ljudi koji su ubijeni na ulicama Srbije, koji su ubijeni zato što su bili politički drugačije orijentisani od Slobodana Miloševića i njegove stranke, moći će da dobiju makar malo pravde i makar malo satisfakcije za ono to se desilo.“\nPredsednik Srbije i lider Demokratske stranke ukazao je i na činjenicu na koju prst upire i dobar deo javnosti – da SPS, koji je vodio Slobodan Milošević, a čije je ime zabeleženo u presudi za ubistvo Stambolića, podržava manjinsku Vladu Srbije. Iz vladajuće koalicije odgovaraju da je reč o politikantstvu i marketingu. U premijerovoj Demokratskoj stranci Srbije Tadićev nastup karakterišu kao krajnje neodgovoran. Pre svega zbog komentarisanja nepravosnažnih presuda. Andreja Mladenović, portparol Koštuničinog DSS-a:\n„Još je neodgovornije proširivati nešto što se nalazi u presudi. Pa da li bilo ko od nas ima pravo, osim suda, da sada širi tu vrstu odgovornosti i da kaže – i ovi su odgovorni, iako je sud već nešto presudio. Ja zaista ne mogu da razumem zašto to predsedniku treba. To je jedno politikantstvo.“\nU Demokratskoj stranci takav ton vide upravo u ustupcima SPS-u za podršku Vladi. Đorđe Todorović:\n„Meni je žao što moj kolega Andrija Mladenović mora da brani Socijalističku partiju Srbije. Demokratska stranka Srbije, zarad pukog ostajanja na vlasti, zarad opstanka klimave, manjinske podrške u Skupštini Srbije, brani SPS i ljude koji su činili to što su činili tokom devedesetih godina.“\nU vladajućoj G17 plus, koja je već pokrenula inicijativu za zabranu Srpske radikalne stranke, kažu da je presuda za ubistvo Stambolića i zločin na Ibarskoj magistrali pokazala Miloševića i njegov režim u pravom svetlu. Čedomir Antić, iz G 17:\n„Slobodan Milošević je bio diktator i zločinac, a njegov režim je bio zločinački i nedemokratski. To naravno povlači i pitanje kolektivne odgovornosti stranaka koje su činile režim Slobodana Miloševića i bez obzira na to što SPS u praksi pomaže reforme, još uvek se drži te stare ideologije i postoje, naravno, osnovi da se sudski razreše sva pitanja. Međutim, kad je reč o predsedniku Tadiću, ja se pribojavam da je ponovo reč o marketingu. Ja ću podsetiti da je tokom 2000, 2001, 2002 i 2003. godine Demokratska stranka bila u koaliciji sa SPS-om u 34 opštine. Međutim, ako bi predsedik Tadić, odnosno njegova stranka pokrenuli aktivnost sličnu onoj koju smo mi pokrenuli za Srpsku radikalnu stranku, verujem da bi stranka kojoj ja pripadam podržala njihovu aktivnost.“\nZa krivično gonjenje pojedinih članova SPS-a i Srpske radikalne stranke ima osnova po Krivičnom zakonu, kaže Nikola Barović, advokat porodice Stambolić u postupku za ubistvo Ivana Stambolića. Međutim, tužilaštva do sada nisu reagovala, kaže Barović:\n„Recimo čak ni za one slučajeve koji su u krivično-pravnom smislu benigniji – nema ubijanja, nema nasilja, nema spaljivanja, ali recimo izbacivanje iz stana porodice Barbalić, krivična dela falsificiranja važnih svedočenja, zloupotrebe službenog položaja i tako dalje. Međutim, nikad nijedan tužilac nije reagovao. Možda autoritet predsednika Srbije tako nešto pokrene u tužilaštvu, ali ne treba se previše nadati tome.“


Zašto je svako sagorijevanje opasno - BIGportal.ba\nNeprijatan miris zapaljene cigarete nesumnjivo smeta i nepušačima i pušačima.\nDuvanski dim koji “odaje” prisustvo pušača u prostoriji, ostavlja trag i nakon njegovog odlaska. Uvlači se u odjeću, kosu, namještaj i zidove i izuzetno je teško rješiti ga se.\nMeđutim, ovo nije slučaj samo kod zapaljene cigarete.\nAko ste ikada probali da naložite šporet ili vam je nekada izgorio ručak onda znate kako to izgleda kada se kuća napuni dimom kojeg je podjednako teško rješiti se kao i dima cigarete. Ukoliko je vaše domaćinstvo jedno od milion koje za grijanje koristi mala ložišta i peći na drva ili ugalj, priznajte da vam je godišnje doba rezervisano za krečenje upravo u proljeće.\nMeđutim, bilo da se radi o dimu cigarete, izgorjele hrane, drveta, korova ili goriva neprijatan miris svakako nije glavni problem, ali jeste prvi način na koji nam naše čulo mirisa ukazuje na opasnost.\nSagorjevanje je stvarna opasnost\nSagorjevanje u bilo kom obliku je veoma štetno. Dim, koji nastaje ovim procesom, oslobađa u vazduhu brojne štetne materije koje zagađuju okolinu i štete zdravlju.\nProblem sagorjevanja odavno je prepoznat i na svjetskom nivou, pa naučnici pokušavaju da rješe problem emisije štetnih materija tako što će, između ostalog, zauvijek eliminisati sagorjevanje.\nTako se u slučaju grijanja građani okreću daljinskom grijanju, kada su automobili u pitanju, električnim vozilima, a naučnici su našli način i da se eliminiše duvanski dim koji nastaje sagorjevanjem cigarete. Navode da odgovor može biti i u zagrijavanju, odnosno manje štetnim alternativama koje su bazirane na tehnologiji zagrijavanja duvana.\nZagrijevanje dio rješenja\nS obzirom na to da sagorjevanjem cigarete nastaje dim koji sadrži više od šest hiljada materija od kojih se za oko 100 zna da su štetne ili potencijalno štetne, eliminacijom ovog procesa se značajno smanjuje njihov broj. Kod manje štetnih alternativa, zagrijavanjem duvana oslobađa se aerosol koji sadrži do 95 odsto manje štetnih sastojaka u odnosu na dim cigarete.\nOvo nužno ne znači 95 odsto smanjenog rizika i važno je napomenuti da duvanske alternative nisu bez rizika pošto sadrže nikotin koji izaziva zavisnost. Međutim, zna se da sam nikotin istovremeno nije primarni uzročnik bolesti povezanih sa pušenjem.


Za mesto carinskog referenta - radnika u pisarnici traže završenu minimum srednju školu, položen državni stručni ispit i najmanje dve godine u struci.\nZa mesto carinskog referenta - radnika obezbeđenja završenu minimum srednju školu, položen državni stručni ispit i najmanje dve godine u struci, dozvolu za nošenje oružja i položen ispit za zaštitu od požara.\nZa mesto rukovodioca u sektoru informacionih i komunikacionih tehnologija traže osobu sa završenim četvorogodišnjim studijama iz oblasti ekonomije, prirodno-matematičkih ili tehničkih nauka (240 ESPB), sa položenim stručnim državnim ispitom i najmanje pet godina iskustva u struci.\nZa mesto inženjera za razvoj komunikacija traže takođe četvorogodišnje studije iz istih oblasti (240 ESPB), sa položenim državnim ispitom i najmanje pet godina rada u državnim organima, i poznavanje engleskog jezika.\nU većini carinarnica traže carinske nadzornike, a uslovi su "srednja stručna sprema ekonomskog, tehničkog, opšteg ili administrativno-upravnog smera, najmanje 2 godine radnog iskustva u struci, položen državni stručni ispit i poznavanje engleskog, francuskog, nemačkog ili ruskog jezika".\nIako je prosečna plata u Upravi carina relativno niska u odnosu na neke druge državne službe, ta mesta su prilično tražena zbog toga što su i takve plate misaona imenica za mnoge radnike u privatnom sektoru, a uz državno uhlebljenje obično ide relaksiranije radno vreme, duži odmori i druge povlastice. O tome više možete pročitati u ovom tekstu, a oglase za sva ova radna mesta i njihove uslove možete pogledati na ovom linku.


Haradinaj: Kosovo je međunarodno izolovano\nKosovski premijer Ramuš Haradinaj izjavio je da je Kosovo izolovano i da je to veći problem, nego što je odbijanje Sjedinjenih Američkih Država i Velike Britanije da mu izdaju vizu.\n"Političari dobijaju vize, ne verujem da ih pogađa zabrana. Problem je u tome što je Kosovo izolovano", kazao je Haradinaj na konferenciji za novinare u Prištini, upitan da komentariše odbijanje SAD i Britanije da mu izdaju vize za posete tim zemljama.\nNakon današnje sednice vlade, Haradinaj je je govorio i o aktivnostima vlade o inicijativi za ukidanje Zakona o specijalnom sudu i predstojećoj poseti crnogorskog premijera Kosovu.\nRekao je da je inicijativa o ukidanju Specijalnog suda prosleđena od strane Predsedništva skupštine, u redovnoj proceduri.\nZa posetu premijera Crne Gore Duška Markovića 6. februara, naveo je da će njome "Kosovo biti počastvovano", te da će označiti "novi početak" u odnosima Prištine i Podgorice.\n"Crnogorski premijer će ukazati čast Kosovu ovom posetom. Pričaćemo o svim bilateralnim pitanjima, sa ciljem da produbimo odnose između dve zemlje", najavio je Haradinaj.\nŠto se tiče razgraničenja sa Crnom Gorom, kazao je da je ta tema u parlamentu i da nema dovoljno prostora za razgovor među premijerima.


(NE)PRIJATELJSKI ODNOSI Dok se Tramp miri s Putinom, američki tenkovi su sve bliže RUSKOJ GRANICI\nNa jugozapadu Poljske, američki tenkovi i jedinice počeli su zajedničke vojne vežbe sa vojskom te zemlje na poligonu blizu grada Zagan. Zvaničnici NATO i Poljske tvrde da je to nužno u strahu od Rusije i Vladimira Putina, ali mišljenje novog predsedka SAD Donalda Trampa o svemu tome nije poznato.\nNajnovije razmeštanje tenkova i drugog teškog naoružanja praktično na samoj granici sa Rusijom deo su najvećeg razmeštanja američkih trupa u Evropi od raspada Sovjetskog saveza 1991. godine. Dugo planirano razmeštanje trupa dolazi u najneizvesnijem trenutku po evropsko-američke odnose od Drugog svetskog rata. Novi predsednik SAD Donald Tramp preispituje američke odnose sa tradicionalnim saveznicima i gradi mostove ka Kremlju, piše "Vašington post".\nKada je Barak Obama dao odobrenje da 3.500 američkih vojnika bude razmešteno u istočnoj Evropi, oni su krenuli kao nedvosmislena podrška savezničkim zemljama u kojima raste strah od Rusije. Sada, američke trupe tamo se nalaze uprkos Beloj kući, a ne sa njenim odobrenjem.\n- Ruska invazija Ukrajine i aneksija Krima je ta koje je prouzrokovala razmeštanje američkih jedinica - objasnio je general Ben Hodžiz, komandant američke vojske za Evropu uoči početka vojnih vežbi nedaleko od poljskog grada Zagan.\n- Poslednji američki tenk napustio je evropsko tlo pre tri godine zato što smo se nadali da će Rusija postati naš prijatelj. A sada moramo da ih vratimo nazad - rekao je Hodžiz.\nTramp je slao pomešane poruke vezane za NATO. Samo dan pre inauguracije, izjavio je da je NATO zastarela organizacija, ali ministar odbrane Džejms Matis pozvao je Jensa Stoltenberga, generalnog sekretara NATO-a već prvog dana po stupanju na dužnost. Matis je u tom razgovoru naglasio "ulogu NATO-a u očuvanju bezbednosti Evrope i Severne Amerike", objavljeno je kasnije iz Severne alijanse.\nTramp je istovremno bio daleko bliskiji sa Putinom nego bilo koji drugi lider američkih saveznika u Evropi. Čak je i izjavio da je Kremlj ključni partner SAD u borbi protiv Islamske države, a za samog Putina tvrdi da je jak lider.\nU subotu su Tramp i Putin pričali sat vremena preko telefona, započinjući novu eru u američko-ruskim odnosima. Dvojica lidera jedva da su pomenula primarni problem između Istoka i Zapada, odnosno anakesiju Krima 2014. godine nakon koje su SAD Rusiji uvele sankcije.\nUkoliko bi Tramp odlučio da povuče američlke trupe iz Evrope, to bi moglo značajno da oslabi evropske odbrambene mogućnosti smatra Fabris Potier, bivši NATO zavničnik.\n- To bi vodilo ka nestabilnoj Evropi, a to je gubitak i za SAD i za Evropu - naglasio je Potier.\nAmeričke trupe, pored Poljske biće razmeštene i u Rumuniji, Mađarskoj i Bugarskoj. Velika Britanija i Kanada šalju svoje bataljone na Baltik, u sklopu dogovora postignutog u julu u Varšavi.\n- Pre trideset godina, što nije tako davno, imali smo jedinice u Zaganu koje smo morali da tretiramo kao saveznike, rekao je poljski predsednik Andžej Duda govoreći o sovjetskim snagama - Danas su u Zaganu jedince koje simbolišu slobodu.\nNakon slavljeničkog govora, poljski i NATO tenkovi i teška artiljerija zajedno su učestvovali u vežbama čiji je cilj da pokažu da mogu zajedno da se bore protiv neimenovanog neprijatelja. Pucnji i eksplozije odzvanjali su poligonom za vojne vežbe prekrivenim blatom i snegom.\nOvo je najveći neprijatelj zemljama u Istočnoj Evropi\nCerar upozorava Vašington po pitanju BALKANA I ISTOČNE EVROPE: Povećajte prisustvo u Evropi, inače...


Poruka našim klijentima o korona virusu – Fitek\nLogin FitekIn српски\nRešenja za fakture\nRešenja izlaznih faktura\nRešenja ulaznih faktura\nPoruka našim klijentima o korona virusu\nPoštovani partneri, kao što znate, korona virus se proširio na mnogo zemalja i izazvao okolnosti koje utiču na svakodnevni život ljudi i poslovanje kompanija širom sveta.\nFitek Grupa ima poslovna sedišta i operacije u 6 evropskih zemalja. Veoma je važno da znate da preduzimamo sve mere da smanjimo rizik od širenja virusa u našoj kompaniji, istovremeno nastavljajući da pružamo usluge našim korisnicima na uobičajen način.\nFokusirani smo na ispunjenje svih preuzetih ugovornih obaveza. Organizovali smo naš rad na način da minimalizujemo rizik od širenja virusa. Zaposleni koji ne moraju da budu prisutni u kancelarijama radiće od kuće. IT rešenja koja koristimo nam omogućavaju rad sa udaljenih lokacija – kao moderna internacionalna kompanija opremljeni smo i osposobljeni za rad u virtuelnom okruženju. Radni procesi u našim sektorima štampe i IT-a, su reorganizovani na način da minimizuju poslovni rizik za naše korisnike. Rad u proizvodnji je organizovan u smenama uz vođenje računa da ljudi iz različitih smena nemaju međusobni kontakt. Proizvodni pogon se dezinfikuje nakon što svaka smena napusti prostorije. Imamo razrađen plan kontinuiteta poslovanja koji se redovno testira. Naši proizvodni pogoni se nalaze na različitim geografskim lokacijama, što nam omogućava da prebacimo posao sa jedne na drugu lokaciju ili preusmerimo zaposlene iz jedne poslovne jedinice u drugu, u skladu sa potrebama kontinuiranog pružanja usluga našim korisnicima u slučaju nepredviđenih okolnosti.\nSigurni smo da ćemo zajedno prevazići ova nesrećna dešavanja i uskoro nastaviti naše živote na uobičajen način. Svim vašim zaposlenima i njhovim porodicama želimo da budu zdravi.\nUkoliko imate bilo kakvih pitanja, molimo vas da nas odmah kontaktirate.\nRad na daljinu: rešenje FitekIn obrađuje fakture bez kontakta\nU današnjoj situaciji na tržistu, rešenje FitekIn za prijem i obradu faktura dobavljača omogućava rad na daljinu i obrađivanje faktura bez KONTAKTA. Usluge sistema FitekIn koristi 16.000 ljudi iz 1.150 organizacija širom Evrope. Indrek Allas, direktor poslovne linije za ulazne fakture u Fitek Grupi, objašnjava detalje.\nFitek postaje član FIC Srbija\nFitek je postao član Saveta stranih investitora (FIC) u Srbiji.\nFitek pokreće evropski portal za elektronsko fakturisanje InvoiceGate.com\nFitek je pokrenuo evropski portal za elektronsko fakturisanje InvoiceGate.com, koji omogućava malim i srednjim preduzećima jednostavno i transparentno slanje i primanje elektronskih faktura. Portal za elektronsko fakturisanje je tehnološki napredna platforma modernog izgleda. Platforma omogućava korisniku da šalje i prima elektronske fakture na lokalnom nivou i širom evropske mreže Panevropska javna elektronska nabavka putem interneta – PEPPOL (Pan-European Public Procurement Online). Portal za elektronsko fakturisanje je pokrenut u Estoniji u junu 2019. godine.\nFitek postojeća tržišta\nFitek izvozna tržišta\nTošin bunar str 185, 11070, Belgrade – Novi Beograd\noffice.rs@fitek.com +381 11 7150748\nKompanija posluje u Estoniji, Letoniji, Litvaniji, Velikoj Britaniji, Slovačkoj, Srbiji, Bosni i Hercegovini i Češkoj Republici.\nMi koristimo kolačiće (eng. cookies) kako bismo obezbedili najbolje moguće korisničko iskustvo. Nastavkom korišćenja ovog sajta slažete sa korišćenjem kolačića (eng. cookies) u skladu sa uslovima politike privatnosti.PrihvatamPolitika privatnosti


Petak, 21.01.2022., 09:01 Petak, 21.01.2022., 06:45\nBjeloruski predsjednik sazvao je za idući mjesec referendum o ustavnim amandmanima koji bi mogao da mu dozvoli da dalje učvrsti svoju vladavinu i ostane na vlasti do 2035. godine.\nPredsjednik Aleksandar Lukašenko, koji je na vlasti od 1994. godine, je zakazao referendum za 27. februar.\nAmandmanima se ponovo uvode ograničenja na predsjedničke mandate koji su ukinuti za vreme Lukašenkove vladavine, dozvoljavajući predsjedniku samo dva petogodišnja mandata. Međutim, restrikcije stupaju na snagu tek kada novoizabrani predsjednik preuzme dužnost, što daje Lukašenku šansu da se kandiduje za još dva predsjednička mandata kada mu sadašnji istekne 2025. godine.\nAmandmani takođe daju znatna ovlašćenja novoj Svebjeloruskoj narodnoj Skupštini, tijelu koje nominalno predstavlja širok dijapazon bjeloruskog društva, ali se u prošlosti sastojao u velikoj mjeri od državnih zvaničnika i pristalica.\nPredlog revizije ustava navodi da će zakon o tome kako se biraju delegati skupštine biti kasnije usvojen.\nSkupština bi djelovala kao paralelna struktura pored parlamenta, koja bi imala široka ovlašćenja za odobravanje spoljne, bezbjednosne i ekonomske politike. Takođe bi mogla da predlaže promjene Ustava, nacrte zakona i bira članove Centralne izborne komisije te sudije najviših sudova.\nPrema predloženim amandmanima, sadašnji predsjednik bi automatski postao delegat Skupštine od 1 200 mjesta i mogao bi njome predsjedavati, ako ga izaberu drugi delegati.\nBjelorusija je bila pogođena višemjesečnim masovnim protestima poslije izbora u avgustu 2020. godine, kada je Lukašenko osvojio šesti uzastopni predsjedniški mandat. Opozicija i zapad su osudile te izbore kao prevaru. On je brutalno suzbio demonstracije, u kojima je policija tukla građane i uhapsila od 35 000 ljudi i zbog kojih su mnogi bili primorani da traže utočište u inostranstvu.\nPredložene izmjene ustava izrađene su za vrijeme tih previranja.\nAmandmani takođe ukidaju odredbe o bjeloruskoj “neutralnosti” i “nenuklearnom statusu”. Lukašenko je ponudio da primi rusko nuklearno oružje ako NATO pomjeri američke atomske bombe iz Njemačke u istočnu Evropu, u najnovijem nizu koraka namijenjenih učvršćivanju veza sa Moskvom.\nSvjetlana Tihanovska, koja se kandidovala protiv Lukašenka 2020. godine i zatim pobjegla u izgnanstvo, rekla je za AP da će pristalice opozicije označiti sve opcije na glasačkim listićima da ne bi bili validni. Za odobrenje amandmana potrebna je podrška od 50 odsto onih koji su glasali i 50 odsto izašlih birača.